text: όσον αφορά τα Δυτικά Βαλκάνια.4. Ο Αρχηγός της Αποστολής ενημερώνει τακτικά την φιλοξενούσα χώρα για τις δραστηριότητες της ΑΕΕΕ.Άρθρο VIΜετακινήσεις και μεταφορές1. Τα οχήματα και άλλα μέσα μεταφοράς της ΑΕΕΕ δεν υπόκεινται σε υποχρεωτική καταχώρηση ή εγγραφή ενώ όλα τα οχήματα είναι ασφαλισμένα έναντι τρίτων.2. H ΑΕΕΕ μπορεί να χρησιμοποιεί δρόμους, αεροδρόμια και άλλα έργα υποδομής χωρίς να καταβάλλει διόδια, τέλη ή άλλες επιβαρύνσεις.3. Η φιλοξενούσα χώρα διευκολύνει τις μετακινήσεις των ιδίων οχημάτων και άλλων μεταφορικών μέσων της ΑΕΕΕ.Άρθρο VIIΕπικοινωνίες1. Το προσωπικό της ΑΕΕΕ, για την άσκηση των δραστηριοτήτων του, καθώς και για την επικοινωνία με τους διπλωματικούς και προξενικούς αντιπροσώπους των αποστελλόντων μερών, έχει πρόσβαση, με τα συνήθη ισχύοντα τέλη, στους κατάλληλους εξοπλισμούς τηλεπικοινωνιών της φιλοξενούσας χώρας.2. Η ΑΕΕΕ δικαιούται να προβαίνει, άνευ περιορισμών, σε επικοινωνίες με δικούς της ασυρμάτους (συμπεριλαμβανομένων των δορυφορικών, κινητών και φορητών ασυρμάτων), τηλέφωνα, τηλέγραφους, συσκευές τηλεομοιοτυπίας ή οποιαδήποτε άλλα μέσα. Η φιλοξενούσα χώρα παρέχει, μετά την υπογραφή της παρούσας συμφωνίας, τις συχνότητες που μπορούν να χρησιμοποιούνται για τις ραδιοεπικοινωνίες.Άρθρο VIIIΠρονόμια και ασυλίες1. Στην ΑΕΕΕ χορηγείται το καθεστώς της διπλωματικής αποστολής.2. Οι επιτηρητές έχουν, κατά τη διάρκεια της αποστολής τους, τα προνόμια και τις ασυλίες διπλωματικών υπαλλήλων, σύμφωνα με τη Σύμβαση της Βιέννης περί διπλωματικών σχέσεων.3. Τα γραφεία της Αποστολής στα Σκόπια, τα άλλα γραφεία και όλα τα μεταφορικά μέσα της ΑΕΕΕ είναι απαραβίαστα.4. Τα προνόμια και οι ασυλίες που προβλέπονται από το παρόν άρθρο χορηγούνται στους επιτηρητές κατά τη διάρκεια της αποστολής τους, και μετά, όσον αφορά πράξεις που διενεργήθηκαν προηγουμένως κατά τη διάρκεια της αποστολής τους.5. Η φιλοξενούσα χώρα διευκολύνει όλες τις μετακινήσεις του Αρχηγού της Αποστολής και του προσωπικού της ΑΕΕΕ. Η ΑΕΕΕ παρέχει στην φιλοξενούσα χώρα κατάλογο των μελών της ΑΕΕΕ και την πληροφορεί εκ των προτέρων για την άφιξη και την αναχώρηση προσωπικού της ΑΕΕΕ. Το προσωπικό της AEEE φέρει το εθνικό διαβατήριό του καθώς και δελτίο ταυτότητας της AEEE.6. Η φιλοξενούσα χώρα αναγνωρίζει το δικαίωμα των αποστελλόντων μερών και της AEEE να εισάγουν ατελώς ή άνευ άλλων περιορισμών, εξοπλισμό, προμήθειες, εφόδια και άλλα αγαθά που απαιτούνται για την αποκλειστική και επίσημη χρήση της AEEE. Η φιλοξενούσα χώρα αναγνωρίζει επίσης το δικαίωμα αγοράς τέτοιων ειδών στο έδαφός της καθώς και την εξαγωγή ή άλλως πως διάθεση τέτοιου εξοπλισμού, προμηθειών, εφοδίων και άλλων αγαθών που έχουν αγορασθεί ή εισαχθεί κατ' αυτόν τον τρόπο. Η φιλοξενούσα χώρα αναγνωρίζει επίσης το δικαίωμα των επιτηρητών να αγοράζουν και/ή να εισάγουν ατελώς ή άνευ άλλων περιορισμών καθώς και να εξάγουν τα είδη που απαιτούνται για την προσωπική τους χρήση.Άρθρο IXΚατοικίες και πρακτικές ρυθμίσειςΗ Κυβέρνηση της Πρώην Γιουγκοσλαβικής Δημοκρατίας της Μακεδονίας συμφωνεί, εφόσον της ζητηθεί, να επικουρεί την AEEE στην εξεύρεση κατάλληλων χώρων για γραφεία και κατοικίες. Τα συμμετέχοντα μέρη αποφασίζουν σχετικά με άλλες διατάξεις όσον αφορά τα προνόμια και τις ασυλίες καθώς και σχετικά με πρακτικές ρυθμίσεις, συμπεριλαμβανομένης της επείγουσας ιατρικής περίθαλψης και των εκκενώσεων εκτάκτου ανάγκης καθώς και των απαιτήσεων ταξιδιωτικών εγγράφων.Άρθρο XΈναρξη ισχύοςΗ παρούσα συμφωνία αρχίζει να ισχύει από την υπογραφή της. Οι διατάξεις της εφαρμόζονται από την φιλοξενούσα χώρα στην AEEE προσωρινά


text: από την ημερομηνία της μονογράφησής της, έως ότου τεθεί σε ισχύ από την υπογραφή της. Η παρούσα συμφωνία παραμένει σε ισχύ καθόσον διάστημα το ένα από τα συμμετέχοντα μέρη δεν έχει κοινοποιήσει στο άλλο, δύο μήνες ενωρίτερα, την πρόθεσή του να ζητήσει την παύση των δραστηριοτήτων που αναφέρονται σ' αυτήν.Έγινε στα Σκόπια την 31η Αυγούστου 2001 και συνετάχθη στην αγγλική σε τέσσερα αντίτυπα.Για την Ευρωπαϊκή ΈνωσηΓια την πρώην Γιουγκοσλαβική Δημοκρατία της Μακεδονίας

type: contracts

jurisdiction: EU


text:
 Avis juridique important
 |
 22002D0008
 Απόφαση της Μεικτής Επιτροπής του ΕΟX αριθ. 8/2002, της 1ης Φεβρουαρίου 2002, για την τροποποίηση του παραρτήματος XX (Περιβάλλον) της συμφωνίας για τον ΕΟΧ
 Επίσημη Εφημερίδα αριθ. L 088 της 04/04/2002 σ. 0018 - 0019
 Απόφαση της Μεικτής Επιτροπής του ΕΟXαριθ. 8/2002της 1ης Φεβρουαρίου 2002για την τροποποίηση του παραρτήματος XX (Περιβάλλον) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XX της συμφωνίας τροποποιήθηκε με την απόφαση αριθ. 163/2001 της Μεικτής Επιτροπής του ΕΟΧ της 11ης Δεκεμβρίου 2001(1).(2) H απόφαση 2001/204/ΕΚ του Συμβουλίου, της 8ης Μαρτίου 2001, για την τροποποίηση της οδηγίας 90/219/ΕΟΚ όσον αφορά τα κριτήρια αξιολόγησης της ασφάλειας για την ανθρώπινη υγεία και το περιβάλλον ορισμένων τύπων γενετικώς τροποποιημένων μικροοργανισμών(2), πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Στο σημείο 24 (οδηγία 90/219/ΕΟΚ του Συμβουλίου) του παραρτήματος XX της συμφωνίας, προστίθεται η ακόλουθη περίπτωση: "- 32001 D 0204: Απόφαση 2001/204/ΕΚ του Συμβουλίου της 8ης Μαρτίου 2001 (ΕΕ L 73 της 15.3.2001, σ. 32)."Άρθρο 2Τα κείμενα της απόφασης 2001/204/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση αρχίζει αν ισχύει στις 2 Φεβρουαρίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 1η Φεβρουαρίου 2002.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 65 της 7.3.2002, σ. 44.(2) ΕΕ L 73 της 15.3.2001, σ. 32.(3) Δεν έχουν αναφερθεί συνταγματικές απαιτήσεις.


text:
 4.5.2010
 EL
 Επίσημη Εφημερίδα της Ευρωπαϊκής Ένωσης
 L 111/31
 ΣΫΣΤΑΣΗ αριθ. 1/2009 ΤΟΥ ΣΥΜΒΟΥΛΊΟΥ ΣΥΝΕΡΓΑΣΊΑΣ ΕΕ-ΟΥΚΡΑΝΊΑΣ
 της 23ης Νοεμβρίου 2009
 σχετικά με την εφαρμογή της ατζέντας σύνδεσης ΕΕ-Ουκρανίας
 (2010/255/ΕΚ)
 ΤΟ ΣΥΜΒΟΥΛΙΟ ΣΥΝΕΡΓΑΣΙΑΣ ΕΕ-ΟΥΚΡΑΝΙΑΣ,
 Έχοντας υπόψη τη συμφωνία εταιρικής σχέσης και συνεργασίας για τη σύναψη εταιρικής σχέσης μεταξύ των Ευρωπαϊκών Κοινοτήτων και των κρατών μελών τους και της Ουκρανίας, στο εξής «συμφωνία», και ιδίως το άρθρο 85,
 Εκτιμώντας τα ακόλουθα:
 (1)
 Το άρθρο 85 της συμφωνίας εξουσιοδοτεί το Συμβούλιο Συνεργασίας να διατυπώνει κατάλληλες συστάσεις κατόπιν συμφωνίας μεταξύ των δύο συμβαλλομένων μερών.
 (2)
 Σύμφωνα με το άρθρο 102 της συμφωνίας, τα συμβαλλόμενα μέρη λαμβάνουν όποια γενικά ή ειδικά μέτρα απαιτούνται για την εκπλήρωση των υποχρεώσεών τους βάσει της συμφωνίας και φροντίζουν για την επίτευξη των στόχων που προβλέπονται στη συμφωνία.
 (3)
 Τα συμβαλλόμενα μέρη της συμφωνίας διεξάγουν επί του παρόντος διαπραγματεύσεις για τη σύναψη συμφωνίας σύνδεσης, που θα συμπεριλαμβάνει βαθιά και ολοκληρωμένη ζώνη ελευθέρων συναλλαγών.
 (4)
 Τα συμβαλλόμενα μέρη της συμφωνίας συμφώνησαν επί του κειμένου της ατζέντας σύνδεσης ΕΕ-Ουκρανίας.
 (5)
 Η ατζέντα σύνδεσης ΕΕ-Ουκρανίας θα αντικαταστήσει το τρέχον σχέδιο δράσης ΕΕ-Ουκρανίας, και επιπλέον θα προετοιμάσει και θα διευκολύνει την έγκαιρη θέση σε ισχύ της μελλοντικής συμφωνίας σύνδεσης ΕΕ-Ουκρανίας μέσω της επεξεργασίας συγκεκριμένων μέτρων και της επίτευξης συμφωνίας επ’ αυτών, με σκοπό την παροχή πρακτικών οδηγιών για την αναγκαία προπαρασκευή και εφαρμογή.
 (6)
 Η ατζέντα σύνδεσης εξυπηρετεί τον διττό στόχο του καθορισμού συγκεκριμένων μέτρων για την προπαρασκευή της συμφωνίας σύνδεσης και της παροχής ευρύτερου πλαισίου για την επίτευξη του σφαιρικού στόχου της πραγμάτωσης πολιτικής σύνδεσης και μεγαλύτερης οικονομικής ολοκλήρωσης της Ουκρανίας με την Ευρωπαϊκή Ένωση.
 (7)
 Η ατζέντα σύνδεσης αποτελεί επιχειρησιακό έγγραφο, το οποίο θα αναθεωρείται αναλόγως των αναγκών με βάση την περιοδική εξέταση της προόδου για την οποία γίνεται λόγος στην ενότητα 3.9 της ατζέντας σύνδεσης και ενόψει της επίτευξης των σφαιρικών στόχων της,
 ΕΞΕΔΩΣΕ ΤΗΝ ΑΚΟΛΟΥΘΗ ΣΥΣΤΑΣΗ:
 Άρθρο μόνο
 Το Συμβούλιο Συνεργασίας συνιστά να εφαρμόσουν τα μέρη την ατζέντα σύνδεσης ΕΕ-Ουκρανίας, που περιέχεται στο έγγραφο UE-UA 1056/2/09 REV 2, εφόσον η εφαρμογή της αποσκοπεί στην προπαρασκευή και στην εφαρμογή της μελλοντικής συμφωνίας σύνδεσης ΕΕ-Ουκρανίας.
 Βρυξέλλες, 23 Νοεμβρίου 2009.
 Για το Συμβούλιο Συνεργασίας
 Αρχηγός της αντιπροσωπείας ΕΕ
 C. BILDT
 Αρχηγός της αντιπροσωπείας της Ουκρανίας
 Y. TYMOSHENKO


text:
 Avis juridique important
 |
 21999A0505(01)
 Πρωτόκολλο για την επέκταση και προς τη Σοσιαλιστική Δημοκρατία του Βιετνάμ της συμφωνίας συνεργασίας μεταξύ της Ευρωπαϊκής Κοινότητας και των χωρών του ASEAN
 Επίσημη Εφημερίδα αριθ. L 117 της 05/05/1999 σ. 0031 - 0034
 ΠΡΩΤΟΚΟΛΛΟγια την επέκταση και προς τη Σοσιαλιστική Δημοκρατία του Βιετνάμ της συμφωνίας συνεργασίας μεταξύ της Ευρωπαϊκής Κοινότητας και των χωρών μελών του ASEANΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,αφενός,Η ΚΥΒΕΡΝΗΣΗ ΤΟΥ ΜΠΡΟΥΝΕΪ ΝΤΑΡΟΥΣΣΑΛΑΜ,Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΙΝΔΟΝΗΣΙΑΣ,Η ΚΥΒΕΡΝΗΣΗ ΤΗΣ ΜΑΛΑΙΣΙΑΣ,Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΩΝ ΦΙΛΙΠΙΝΩΝ,Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΣΙΓΚΑΠΟΥΡΗΣ,Η ΚΥΒΕΡΝΗΣΗ ΤΟΥ ΒΑΣΙΛΕΙΟΥ ΤΗΣ ΤΑΪΛΑΝΔΗΣκαιΗ ΚΥΒΕΡΝΗΣΗ ΤΗΣ ΣΟΣΙΑΛΙΣΤΙΚΗΣ ΔΗΜΟΚΡΑΤΙΑΣ ΤΟΥ ΒΙΕΤΝΑΜ,αφετέρου,ΕΧΟΝΤΑΣ ΥΠΟΨΗ τη συμφωνία συνεργασίας μεταξύ της Ευρωπαϊκής Οικονομικής Κοινότητας και της Ινδονησίας, της Μαλαισίας, των Φιλιπίνων, της Σιγκαπούρης και της Ταϊλάνδης, χωρών μελών του Συνδέσμου κρατών της Νοτιοανατολικής Ασίας, που υπεγράφη στις 7 Μαρτίου 1980 στην Κουάλα Λουμπούρ και επεκτάθηκε αργότερα στο Μπρουνέι Νταρουσσαλάμ στις 16 Νοεμβρίου 1984, η οποία στο εξής καλείται "η συμφωνία",ΕΚΤΙΜΩΝΤΑΣ ότι το Βιετνάμ, ως νέο μέλος του Συνδέσμου Κρατών της Νοτιοανατολικής Ασίας, ζήτησε να προσχωρήσει στη συμφωνία,ΑΠΟΦΑΣΙΣΑΝ να επεκτείνουν τη συμφωνία στο Βιετνάμ και προς το σκοπό αυτό όρισαν ως πληρεξουσίους:ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ:Hans VAN MIERLOαντιπρόεδρος, υπουργός Εξωτερικών των Κάτω Χωρών,εν ενεργεία Πρόεδρος του Συμβουλίου της Ευρωπαϊκής ΈνωσηςManuel MARÍNαντιπρόεδρος της Επιτροπής των Ευρωπαϊκών ΚοινοτήτωνΗ ΚΥΒΕΡΝΗΣΗ ΤΟΥ ΜΠΡΟΥΝΕΪ ΝΤΑΡΟΥΣΣΑΛΑΜ:Πρίγκιπας MOHAMED BOLKIAHυπουργός ΕξωτερικώνΗ ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΙΝΔΟΝΗΣΙΑΣ:ALI ALATASυπουργός ΕξωτερικώνΗ ΚΥΒΕΡΝΗΣΗ ΤΗΣ ΜΑΛΑΙΣΙΑΣ:DATUK ABDULLAH HAJI AHMAD BADAWIυπουργός ΕξωτερικώνΗ ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΩΝ ΦΙΛΙΠΙΝΩΝ:Domingo L. SIAZON, JRυπουργός ΕξωτερικώνΗ ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΣΙΓΚΑΠΟΥΡΗΣ:Καθηγητής S. JAYAKUMARυπουργός ΕξωτερικώνΗ ΚΥΒΕΡΝΗΣΗ ΤΟΥ ΒΑΣΙΛΕΙΟΥ ΤΗΣ ΤΑΪΛΑΝΔΗΣ:PRACHUAB CHIAYASANυπουργός ΕξωτερικώνΗ ΚΥΒΕΡΝΗΣΗ ΤΗΣ ΣΟΣΙΑΛΙΣΤΙΚΗΣ ΔΗΜΟΚΡΑΤΙΑΣ ΤΟΥ ΒΙΕΤΝΑΜ:NGUYEN MANH CAMυπουργός ΕξωτερικώνΟΙ ΟΠΟΙΟΙ, με την ανταλλαγή των πληρεξουσίων εγγράφων τους, που βρέθηκαν εντάξει,ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:Άρθρο 1Με το παρόν πρωτόκολλο, το Βιετνάμ προσχωρεί στη συμφωνία.Άρθρο 2Οι διατάξεις της συμφωνίας, μαζί με το πρωτόκολλο όσον αφορά το άρθρο 1 αυτής, εφαρμόζονται στο Βιετνάμ.Άρθρο 3Η εφαρμογή της συμφωνίας στο Βιετνάμ δεν επηρεάζει την εφαρμογή της συμφωνίας συνεργασίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ, που υπεγράφη στις 17 Ιουλίου 1995 και άρχισε να ισχύει την 1η Ιουνίου 1996.Άρθρο 4Το παρόν πρωτόκολλο τίθεται σε ισχύ την πρώτη ημέρα του μηνός που ακολουθεί την ημερομηνία κατά την οποία τα μέρη θα κοινοποιήσουν αμοιβαίως την περάτωση των αναγκαίων προς τούτο διαδικασιών.Άρθρο 5Το παρόν πρωτόκολλο εκδίδεται σε έντεκα πρωτότυπα, στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα, και όλα τα κείμενα είναι εξίσου αυθεντικά.Hecho en Singapur, el catorce de febrero de mil novecientos noventa y siete.Udfærdiget i Singapore den fjortende februar nitten hundrede og syvoghalvfems.Geschehen zu Singapur am vierzehnten Februar neunzehnhundertsiebenundneunzig.Έγινε στη Σιγκαπούρη, στις δεκατέσσερις Φεβρουαρίου χίλια εννιακόσια ενενήντα επτά.Done at Singapore on the fourteenth day of February in the year one thousand nine hundred and ninety-seven.Fait à Singapour, le quatorze février mil neuf cent quatre-vingt-dix-sept.Fatto a Singapore, addì quattordici febbraio millenovecentonovantasette.Gedaan te Singapore, de veertiende februari negentienhonderd zevenennegentig.Feito em Singapura, em catorze de Fevereiro de mil novecentos e noventa e sete.Tehty Singaporessa neljäntenätoista päivänä helmikuuta vuonna tuhatyhdeksänsataayhdeksänkymmentäseitsemän.Som skedde i Singapore den fjortonde februari


text: nittonhundranittiosju.Por la Comunidad Europea/For Det Europæiske Fællesskab/Für die Europäische Gemeinschaft/Για την Ευρωπαϊκή Κοινότητα/For the European Community/Pour la Communauté européenne/Per la Comunità europea/Voor de Europese Gemeenschap/Pela Comunidade Europeia/Euroopan yhteisön puolesta/På Europeiska gemenskapens vägnar>PIC FILE= "L_1999117EL.003301.EPS">For the Government of Brunei-Darussalam>PIC FILE= "L_1999117EL.003302.EPS">For the Government of the Republic of Indonesia>PIC FILE= "L_1999117EL.003303.EPS">For the Government of Malaysia>PIC FILE= "L_1999117EL.003304.EPS">For the Government of the Republic of the Philippines>PIC FILE= "L_1999117EL.003401.EPS">For the Government of the Republic of Singapore>PIC FILE= "L_1999117EL.003402.EPS">For the Government of the Kingdom of Thailand>PIC FILE= "L_1999117EL.003403.EPS">For the Government of the Socialist Republic of Vietnam>PIC FILE= "L_1999117EL.003404.EPS">


text:
 11.3.2010
 EL
 Επίσημη Εφημερίδα της Ευρωπαϊκής Ένωσης
 L 62/45
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 147/2009
 της 4ης Δεκεμβρίου 2009
 για την τροποποίηση του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XVIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 51/2009 της 24ης Απριλίου 2009 (1).
 (2)
 Η οδηγία 2004/113/ΕΚ του Συμβουλίου, της 13ης Δεκεμβρίου 2004, για την εφαρμογή της αρχής της ίσης μεταχείρισης ανδρών και γυναικών στην πρόσβαση σε αγαθά και υπηρεσίες και την παροχή αυτών (2), πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Μετά το σημείο 21β (οδηγία 2006/54/ΕΚ του Ευρωπαϊκού Κοινοβουλίου και του Συμβουλίου) του παραρτήματος XVIII της συμφωνίας, παρεμβάλλεται το ακόλουθο σημείο:
 «21γ.
 32004 L 0113: Οδηγία 2004/113/ΕΚ, της 13ης Δεκεμβρίου 2004, για την εφαρμογή της αρχής της ίσης μεταχείρισης ανδρών και γυναικών στην πρόσβαση σε αγαθά και υπηρεσίες και την παροχή αυτών (ΕΕ L 373 της 21.12.2004, σ. 37).
 Για τους σκοπούς της συμφωνίας, οι διατάξεις της οδηγίας προσαρμόζονται ως εξής:
 Στα άρθρα 5 και 17 η ημερομηνία “21η Δεκεμβρίου 2007” αντικαθίσταται από την ημερομηνία “30η Ιουνίου 2010”.».
 Άρθρο 2
 Τα κείμενα της οδηγίας 2004/113/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 5 Δεκεμβρίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 4 Δεκεμβρίου 2009.
 Για τη Μεικτή Επιτροπή του ΕΟΧ
 Η Πρόεδρος
 Oda Helen SLETNES
 (1) ΕΕ L 162 της 25.6.2009, σ. 32.
 (2) ΕΕ L 373 της 21.12.2004, σ. 37.
 (3) Έχουν αναφερθεί συνταγματικές απαιτήσεις.
 Κοινή δήλωση των συμβαλλόμενων μερών στην απόφαση αριθ. 147/2009 για την ενσωμάτωση της οδηγίας 2004/113/ΕΚ στη συμφωνία
 «Η οδηγία 2004/113/ΕΚ βασίζεται στο άρθρο 13 της συνθήκης ΕΚ που εισήγαγε η συνθήκη του Άμστερνταμ και δεν αντανακλά η συμφωνία ΕΟΧ. Η ενσωμάτωση της οδηγίας 2004/113/ΕΚ στη συμφωνία ΕΟΧ δεν θίγει το πεδίο εφαρμογής της συμφωνίας ΕΟΧ.»


text:
 22.6.2017
 EL
 Επίσημη Εφημερίδα της Ευρωπαϊκής Ένωσης
 L 161/43
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 261/2015
 της 30ής Οκτωβρίου 2015
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2017/1050]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) 2015/984 της Επιτροπής, της 24ης Ιουνίου 2015, για την έγκριση της χαλκοπυριθειόνης ως υπάρχουσας δραστικής ουσίας για χρήση σε βιοκτόνα του τύπου προϊόντων 21 (1) πρέπει να ενσωματωθεί στη συμφωνία για τον ΕΟΧ.
 (2)
 Ο εκτελεστικός κανονισμός (ΕΕ) 2015/985 της Επιτροπής, της 24ης Ιουνίου 2015, για την έγκριση της κλοθειανιδίνης ως υπάρχουσας δραστικής ουσίας για χρήση σε βιοκτόνα του τύπου προϊόντων 18 (2) πρέπει να ενσωματωθεί στη συμφωνία για τον ΕΟΧ.
 (3)
 Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 12οη [εκτελεστικός κανονισμός (ΕΕ) 2015/744 της Επιτροπής] του κεφαλαίου XV του παραρτήματος II της συμφωνίας για τον ΕΟΧ παρεμβάλλονται τα ακόλουθα σημεία:
 «12οθ.
 32015 R 0984: Εκτελεστικός κανονισμός (ΕΕ) 2015/984 της Επιτροπής, της 24ης Ιουνίου 2015, για την έγκριση της χαλκοπυριθειόνης ως υπάρχουσας δραστικής ουσίας για χρήση σε βιοκτόνα του τύπου προϊόντων 21 (ΕΕ L 159 της 25.6.2015, σ. 43).
 12π.
 32015 R 0985: Εκτελεστικός κανονισμός (ΕΕ) 2015/985 της Επιτροπής, της 24ης Ιουνίου 2015, για την έγκριση της κλοθειανιδίνης ως υπάρχουσας δραστικής ουσίας για χρήση σε βιοκτόνα του τύπου προϊόντων 18 (ΕΕ L 159 της 25.6.2015, σ. 46).».
 Άρθρο 2
 Τα κείμενα των εκτελεστικών κανονισμών (ΕΕ) 2015/984 και (ΕΕ) 2015/985 στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 1η Νοεμβρίου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 30 Οκτωβρίου 2015.
 Για τη Μεικτή Επιτροπή του ΕΟΧ
 Η Πρόεδρος
 Oda SLETNES
 (1) ΕΕ L 159 της 25.6.2015, σ. 43.
 (2) ΕΕ L 159 της 25.6.2015, σ. 46.
 (*1) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22004D0006
 Απόφαση της Μεικτής Επιτροπής του ΕΟΧ αριθ. 6/2004, της 6ης Φεβρουαρίου 2004, για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 116 της 22/04/2004 σ. 0050 - 0051
 Απόφαση της Μεικτής Επιτροπής του ΕΟΧαριθ. 6/2004της 6ης Φεβρουαρίου 2004για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα II της συμφωνίας τροποποιήθηκε από την απόφαση αριθ. 149/2003 της Μεικτής Επιτροπής του ΕΟΧ, της 7ης Νοεμβρίου 2003(1).(2) Πρέπει να ενσωματωθεί στη συμφωνία η οδηγία 2003/80/ΕΚ της Επιτροπής, της 5ης Σεπτεμβρίου 2003, για τη δημιουργία στο παράρτημα VIIIα της οδηγίας 76/768/ΕΟΚ του Συμβουλίου(2) συμβόλου δηλωτικού της διάρκειας χρήσης των καλλυντικών προϊόντων.(3) Πρέπει να ενσωματωθεί στη συμφωνία η οδηγία 2003/83/ΕΚ της Επιτροπής, της 24ης Σεπτεμβρίου 2003, για την προσαρμογή στην τεχνική πρόοδο των παραρτημάτων ΙΙ, ΙΙΙ και VI της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα(3),ΑΠΟΦΑΣΙΖΕΙ:Άρθρο 1Μετά το σημείο 11 (οδηγία 2000/41/ΕΚ της Επιτροπής) στο κεφάλαιο XVI του παραρτήματος ΙΙ της συμφωνίας, παρεμβάλλονται τα ακόλουθα σημεία:"12. 32003 L 0080: Οδηγία 2003/80/ΕΚ της Επιτροπής, της 5ης Σεπτεμβρίου 2003, για τη δημιουργία στο παράρτημα VIIIα της οδηγίας 76/768/ΕΟΚ του Συμβουλίου συμβόλου δηλωτικού της διάρκειας χρήσης των καλλυντικών προϊόντων (ΕΕ L 224 της 6.9.2003, σ. 27).13. 32003 L 0083: Οδηγία 2003/83/ΕΚ της Επιτροπής, της 24ης Σεπτεμβρίου 2003, για την προσαρμογή στην τεχνική πρόοδο των παραρτημάτων II, III και VI της οδηγίας 76/768/EΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (ΕΕ L 238 της 25.9.2003, σ. 23)."Άρθρο 2Τα κείμενα των οδηγιών 2003/80/ΕΚ και 2003/83/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 7 Φεβρουαρίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(4).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 6 Φεβρουαρίου 2004.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 41 της 12.2.2004, σ. 37.(2) ΕΕ L 224 της 6.9.2003, σ. 27.(3) ΕΕ L 238 της 25.9.2003, σ. 23.(4) Δεν αναφέρονται συνταγματικές απαιτήσεις.


text:
 Avis juridique important
 |
 21997D0125(01)
 Απόφαση αριθ. 1/97 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Σλοβακικής Δημοκρατίας, αφετέρου της 9ης Ιανουαρίου 1997 όσον αφορά τις εξαγωγές ορισμένων προϊόντων χάλυβα ΕΚΑΧ και ΕΚ από τη Σλοβακία προς την Κοινότητα για την περίοδο από 1ης Ιανουαρίου μέχρι 31 Δεκεμβρίου 1997 (παράταση του συστήματος διπλού ελέγχου που εισήχθη με την απόφαση αριθ. 2/95 του συμβουλίου σύνδεσης)
 Επίσημη Εφημερίδα αριθ. L 024 της 25/01/1997 σ. 0023 - 0024
 ΑΠΟΦΑΣΗ αριθ. 1/97 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΜΕΤΑΞΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΤΩΝ ΚΡΑΤΩΝ ΜΕΛΩΝ, ΑΦΕΝΟΣ, ΚΑΙ ΤΗΣ ΣΛΟΒΑΚΙΚΗΣ ΔΗΜΟΚΡΑΤΙΑΣ, ΑΦΕΤΕΡΟΥ της 9ης Ιανουαρίου 1997 όσον αφορά τις εξαγωγές ορισμένων προϊόντων χάλυβα ΕΚΑΧ και ΕΚ από τη Σλοβακία προς την Κοινότητα για την περίοδο από 1ης Ιανουαρίου μέχρι 31 Δεκεμβρίου 1997 (παράταση του συστήματος διπλού ελέγχου που εισήχθη με την απόφαση αριθ. 2/95 του συμβουλίου σύνδεσης) (97/79/ΕΚΑΧ)ΤΟ ΣΥΜΒΟΥΛΙΟ ΣΥΝΔΕΣΗΣ,Εκτιμώντας:ότι η ομάδα επαφών που αναφέρεται στο άρθρο 10 του πρωτοκόλλου 2 της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών αυτών, αφενός, και της Σλοβακικής Δημοκρατίας, αφετέρου, η οποία ετέθη σε ισχύ την 1η Φεβρουαρίου 1995 (1) συνεδρίασε στις 7 Οκτωβρίου 1996 και συμφώνησε να προτείνει σύσταση στο συμβούλιο σύνδεσης, που προβλέπεται δυνάμει του άρθρου 104 της συμφωνίας, σύμφωνα με την οποία το σύστημα διπλού ελέγχου, το οποίο εισήχθη το 1996 βάσει της απόφασης αριθ. 2/95 του συμβουλίου σύνδεσης (2), πρέπει να παραταθεί για την περίοδο μεταξύ 1ης Ιανουαρίου και 31ης Δεκεμβρίου 1997 με ορισμένες τροποποιήσεις 7ότι το συμβούλιο σύνδεσης, αφού παρέλαβε όλα τα σχετικά στοιχεία, συμφώνησε με τη σύσταση αυτή,ΑΠΟΦΑΣΙΖΕΙ:Άρθρο 1 Το σύστημα διπλού ελέγχου το οποίο εισάγεται βάσει της απόφασης αριθ. 2/95 του συμβουλίου σύνδεσης για την περίοδο από 1ης Ιανουαρίου μέχρι 31 Δεκεμβρίου 1996 εξακολουθεί να εφαρμόζεται για την περίοδο μεταξύ 1ης Ιανουαρίου και 31ης Δεκεμβρίου 1997, με την επιφύλαξη των τροποποιήσεων της εν λόγω απόφασης που αναφέρονται στο άρθρο 2. Στο προοίμιο και στο άρθρο 1 παράγραφοι 1 και 3 της απόφασης, οι παραπομπές στην περίοδο «από 1ης Ιανουαρίου μέχρι 31 Δεκεμβρίου 1996» γίνονται από «1ης Ιανουαρίου μέχρι 31 Δεκεμβρίου 1997». Το άρθρο 1 παράγραφος 4 καταργείται.Άρθρο 2 1. Στο άρθρο 2 της απόφασης, η πρώτη πρόταση της παραγράφου 2 τροποποιείται ως εξής:«Η Κοινότητα αναλαμβάνει να παρέχει στις σλοβακικές αρχές ακριβή στατιστικά στοιχεία όσον αφορά τα έγγραφα εισαγωγής που εκδίδουν τα κράτη μέλη για τα έγγραφα εξαγωγής που εκδίδουν οι σλοβακικές αρχές σύμφωνα με το άρθρο 1.»2. Το παράρτημα Ι της απόφασης αντικαθίσταται από το κείμενο του παραρτήματος της παρούσας απόφασης.3. Στο παράρτημα ΙΙΙ, γίνεται η ακόλουθη αλλαγή: διαγράφονται οι λέξεις «Export Licence» και τίθεται «Export document».4. Στο παράρτημα IV, η παράγραφος 3 καταργείται.Άρθρο 3 Η παρούσα απόφαση αρχίζει να ισχύει την ημέρα της υπογραφής της.Εφαρμόζεται από 1ης Ιανουαρίου 1997.Βρυξέλλες, 9 Ιανουαρίου 1997.Για το συμβούλιο σύνδεσηςΟ ΠρόεδροςH. VAN MIERLO(1) ΕΕ αριθ. L 359 της 31. 12. 1994, σ. 2.(2) ΕΕ αριθ. L 325 της 30. 12. 1995, σ. 65.ΠΑΡΑΡΤΗΜΑ «ΠΑΡΑΡΤΗΜΑ ΙΣΛΟΒΑΚΙΑΚατάλογος των προϊόντων που υπάγονται σε διπλό έλεγχο (1997)Ρόλοι


text: θερμής έλασης αποσκωριωμένοι7208 10 007208 25 007208 26 007208 27 007208 36 007208 37 107208 37 907208 38 107208 38 907208 39 107208 39 907219 11 007219 12 107219 12 907219 13 107219 14 107219 14 907225 19 107225 20 207225 30 00Αποκόμματα7208 40 107208 40 907208 51 107208 51 997208 52 107208 52 997208 53 107208 53 907208 54 107208 54 907208 90 107208 90 90Λαμαρίνες και ρόλοι ψυχρής έλασης7209 15 007209 16 907209 17 907209 18 917209 18 997209 25 007209 26 907209 27 907209 28 907209 90 107209 90 90Τσέρκια θερμής έλασης7211 14 107211 14 907211 19 207211 19 907212 60 917220 11 007220 12 007220 90 317226 19 107226 20 207226 91 107226 91 907226 93 207226 94 207226 99 20Τσέρκια ψυχρής έλασης7211 23 107211 23 517211 23 997211 29 207211 90 197211 90 907226 92 907226 93 807226 94 807226 99 80Λαμαρίνες και ταινίες θερμής έλασης7210 11 907210 41 107210 41 907210 49 107210 49 907210 61 107212 30 90Λευκοσίδηρος σε ρόλους λαμαρίνες και ταινίες7210 11 107210 12 117210 70 317210 70 397212 10 99Λαμαρίνες, ρόλοι και ταινίες μη προσανατολισμένου κόκκου (κρυστάλλου), ηλεκτροτεχνικών εφαρμογών7209 17 107209 27 107211 23 91»


text:
 Σημαντική ανακοίνωση νομικού περιεχομένου
 |
 12008E/PRO/02
 Ενοποιημένη απόδοση της Συνθήκης για τη λειτουργία της Ευρωπαϊκής Ένωσης - ΠΡΩΤΟΚΟΛΛΑ - Πρωτόκολλο (αριθ. 2) σχετικά με την εφαρμογή των αρχών της επικουρικότητας και της αναλογικότητας
 Επίσημη Εφημερίδα αριθ. 115 της 09/05/2008 σ. 0206 - 0209
 ΠΡΩΤΟΚΟΛΛΟ (Αριθ. 2)ΣΧΕΤΙΚΑ ΜΕ ΤΗΝ ΕΦΑΡΜΟΓΗ ΤΩΝ ΑΡΧΩΝ ΤΗΣ ΕΠΙΚΟΥΡΙΚΟΤΗΤΑΣ ΚΑΙ ΤΗΣ ΑΝΑΛΟΓΙΚΟΤΗΤΑΣΤΑ ΥΨΗΛΑ ΣΥΜΒΑΛΛΟΜΕNΑ ΜΕΡΗ,ΕΠΙΘΥΜΩΝΤΑΣ να εξασφαλίσουν ότι οι αποφάσεις λαμβάνονται όσο το δυνατόν εγγύτερα στους πολίτες της Ένωσης,ΑΠΟΦΑΣΙΣΜΕΝΑ να καθορίσουν τους όρους εφαρμογής των αρχών της επικουρικότητας και της αναλογικότητας που καθιερώνονται στο άρθρο 5 της Συνθήκης για την Ευρωπαϊκή Ένωση, καθώς και να θεσπίσουν σύστημα ελέγχου της εφαρμογής των εν λόγω αρχών,ΣΥΜΦΩΝΗΣΑΝ επί των ακολούθων διατάξεων, οι οποίες προσαρτώνται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης:Άρθρο 1Κάθε θεσμικό όργανο μεριμνά συνεχώς για την τήρηση των αρχών της επικουρικότητας και της αναλογικότητας που καθορίζονται στο άρθρο 5 της Συνθήκης για την Ευρωπαϊκή Ένωση.Άρθρο 2Η Επιτροπή προβαίνει σε ευρείες διαβουλεύσεις πριν υποβάλει πρόταση νομοθετικής πράξης. Κατά τις διαβουλεύσεις αυτές πρέπει να συνεκτιμάται, κατά περίπτωση, η περιφερειακή και τοπική διάσταση των προβλεπομένων δράσεων. Σε εξαιρετικά επείγουσες περιπτώσεις, η Επιτροπή δεν προβαίνει στις διαβουλεύσεις αυτές. Αιτιολογεί την απόφασή της στην πρότασή της.Άρθρο 3Για τους σκοπούς του παρόντος Πρωτοκόλλου, ως "σχέδιο νομοθετικής πράξης" νοούνται οι προτάσεις της Επιτροπής, οι πρωτοβουλίες ομάδας κρατών μελών, οι πρωτοβουλίες του Ευρωπαϊκού Κοινοβουλίου, τα αιτήματα του Δικαστηρίου, οι συστάσεις της Ευρωπαϊκής Κεντρικής Τράπεζας και τα αιτήματα της Ευρωπαϊκής Τράπεζας Επενδύσεων που επιδιώκουν την έκδοση νομοθετικής πράξης.Άρθρο 4Η Επιτροπή διαβιβάζει τα σχέδια νομοθετικών πράξεων καθώς και τα τροποποιημένα της σχέδια ταυτόχρονα στα εθνικά κοινοβούλια και στον νομοθέτη της Ένωσης.Το Ευρωπαϊκό Κοινοβούλιο διαβιβάζει τα σχέδια νομοθετικών πράξεων τα οποία υποβάλλει καθώς και τα τροποποιημένα του σχέδια στα εθνικά κοινοβούλια.Το Συμβούλιο διαβιβάζει τα σχέδια νομοθετικών πράξεων τα οποία προέρχονται από ομάδα κρατών μελών, από το Δικαστήριο, την Ευρωπαϊκή Κεντρική Τράπεζα ή την Ευρωπαϊκή Τράπεζα Επενδύσεων, καθώς και τα τροποποιημένα σχέδια, στα εθνικά κοινοβούλια των κρατών μελών.Τα νομοθετικά ψηφίσματα του Ευρωπαϊκού Κοινοβουλίου και οι θέσεις του Συμβουλίου διαβιβάζονται από αυτά τα θεσμικά όργανα στα εθνικά κοινοβούλια μόλις εκδοθούν.Άρθρο 5Τα σχέδια νομοθετικών πράξεων αιτιολογούνται σε σχέση με τις αρχές της επικουρικότητας και της αναλογικότητας. Κάθε σχέδιο νομοθετικής πράξης πρέπει να περιλαμβάνει εμπεριστατωμένη έκθεση βάσει της οποίας μπορεί να κριθεί η τήρηση των αρχών της επικουρικότητας και της αναλογικότητας. Η εν λόγω έκθεση πρέπει να περιέχει στοιχεία εκτίμησης των δημοσιονομικών επιπτώσεων της πράξης καθώς και, εφόσον πρόκειται για οδηγία, των συνεπειών της ως προς τις ρυθμίσεις που πρέπει να εφαρμοσθούν από τα κράτη μέλη, συμπεριλαμβανομένης, ενδεχομένως, της περιφερειακής νομοθεσίας. Οι λόγοι που οδηγούν στο συμπέρασμα ότι ένας στόχος της Ένωσης μπορεί να επιτευχθεί καλύτερα στο επίπεδο της Ένωσης στηρίζονται σε ποιοτικούς και, οσάκις είναι δυνατόν, σε ποσοτικούς δείκτες. Στα σχέδια νομοθετικών πράξεων λαμβάνεται δεόντως υπόψη η ανάγκη το τυχόν οικονομικό ή διοικητικό βάρος που βαρύνει την Ένωση, τις εθνικές κυβερνήσεις, τις περιφερειακές ή τοπικές αρχές, τους οικονομικούς φορείς και τους πολίτες να είναι το ελάχιστο δυνατό και ανάλογο προς τον επιδιωκόμενο


text: στόχο.Άρθρο 6Κάθε εθνικό κοινοβούλιο ή κάθε σώμα εθνικού κοινοβουλίου μπορεί, εντός προθεσμίας οκτώ εβδομάδων από την ημερομηνία διαβίβασης ενός σχεδίου νομοθετικής πράξης, στις επίσημες γλώσσες της Ένωσης, να απευθύνει προς τους προέδρους του Ευρωπαϊκού Κοινοβουλίου, του Συμβουλίου και της Επιτροπής αιτιολογημένη γνώμη στην οποία εκτίθενται οι λόγοι για τους οποίους εκτιμά ότι το εν λόγω σχέδιο δεν συνάδει με την αρχή της επικουρικότητας. Εναπόκειται σε κάθε εθνικό κοινοβούλιο ή σώμα εθνικού κοινοβουλίου να συμβουλευθεί, κατά περίπτωση, τα περιφερειακά κοινοβούλια που έχουν νομοθετικές εξουσίες.Εάν το σχέδιο νομοθετικής πράξης προέρχεται από ομάδα κρατών μελών, ο πρόεδρος του Συμβουλίου διαβιβάζει τη γνώμη στις κυβερνήσεις των εν λόγω κρατών μελών.Εάν το σχέδιο νομοθετικής πράξης προέρχεται από το Δικαστήριο, την Ευρωπαϊκή Κεντρική Τράπεζα ή την Ευρωπαϊκή Τράπεζα Επενδύσεων, ο πρόεδρος του Συμβουλίου διαβιβάζει τη γνώμη στο οικείο θεσμικό ή άλλο όργανο.Άρθρο 71. Το Ευρωπαϊκό Κοινοβούλιο, το Συμβούλιο και η Επιτροπή, καθώς και, κατά περίπτωση, η ομάδα των κρατών μελών, το Δικαστήριο, η Ευρωπαϊκή Κεντρική Τράπεζα ή η Ευρωπαϊκή Τράπεζα Επενδύσεων, εφόσον το σχέδιο νομοθετικής πράξης προέρχεται από αυτά, λαμβάνουν υπόψη τις αιτιολογημένες γνώμες που εκδίδουν τα εθνικά κοινοβούλια ή σώμα εθνικού κοινοβουλίου.Κάθε εθνικό κοινοβούλιο έχει δύο ψήφους, οι οποίες επιμερίζονται ανάλογα με το ισχύον εθνικό κοινοβουλευτικό σύστημα. Στην περίπτωση εθνικού κοινοβουλευτικού συστήματος με δύο σώματα, κάθε σώμα έχει μία ψήφο.2. Εάν οι αιτιολογημένες γνώμες που κρίνουν ότι σχέδιο νομοθετικής πράξης δεν τηρεί την αρχή της επικουρικότητας αντιπροσωπεύουν τουλάχιστον το ένα τρίτο του συνόλου των ψήφων που έχουν τα εθνικά κοινοβούλια σύμφωνα με το δεύτερο εδάφιο της παραγράφου 1, το σχέδιο επανεξετάζεται. Το όριο αυτό καθορίζεται στο ένα τέταρτο των ψήφων όταν πρόκειται για σχέδιο νομοθετικής πράξης υποβαλλόμενο βάσει του άρθρου 76 της Συνθήκης για τη λειτουργία της Ευρωπαϊκής Ένωσης σχετικά με τον χώρο ελευθερίας, ασφάλειας και δικαιοσύνης.Μετά την επανεξέταση αυτή, η Επιτροπή ή, κατά περίπτωση, η ομάδα κρατών μελών, το Ευρωπαϊκό Κοινοβούλιο, το Δικαστήριο, η Ευρωπαϊκή Κεντρική Τράπεζα ή η Ευρωπαϊκή Τράπεζα Επενδύσεων, εφόσον το σχέδιο νομοθετικής πράξης προέρχεται από αυτά, μπορεί να αποφασίσει να διατηρήσει, να τροποποιήσει ή να αποσύρει το σχέδιο. Η απόφαση αυτή πρέπει να είναι αιτιολογημένη.3. Εξάλλου, στο πλαίσιο της συνήθους νομοθετικής διαδικασίας, εάν οι αιτιολογημένες γνώμες που κρίνουν ότι πρόταση νομοθετικής πράξης δεν τηρεί την αρχή της επικουρικότητας αντιπροσωπεύουν τουλάχιστον την απλή πλειοψηφία των ψήφων που έχουν τα εθνικά κοινοβούλια σύμφωνα με το δεύτερο εδάφιο της παραγράφου 1, η πρόταση επανεξετάζεται. Μετά την επανεξέταση αυτή, η Επιτροπή μπορεί να αποφασίσει να διατηρήσει, να τροποποιήσει ή να αποσύρει την πρόταση.Εάν επιλέξει να την διατηρήσει, η Επιτροπή οφείλει να εξηγήσει, σε αιτιολογημένη γνώμη, τους λόγους για τους οποίους κρίνει ότι η πρόταση νομοθετικής πράξης συνάδει με την αρχή της επικουρικότητας. Η εν λόγω αιτιολογημένη γνώμη, καθώς και οι αιτιολογημένες γνώμες των εθνικών κοινοβουλίων, πρέπει να διαβιβάζονται στο νομοθέτη της Ένωσης, ώστε να λαμβάνονται υπόψη κατά τη διαδικασία:α) πριν από την ολοκλήρωση της πρώτης ανάγνωσης, ο νομοθέτης (το Ευρωπαϊκό Κοινοβούλιο και το Συμβούλιο) εξετάζει τη συμβατότητα της νομοθετικής πρότασης με την αρχή της επικουρικότητας, λαμβάνοντας ιδιαιτέρως υπόψη τους λόγους που προέβαλε και συμμερίσθηκε


text: η πλειοψηφία των εθνικών κοινοβουλίων, καθώς και την αιτιολογημένη γνώμη της Επιτροπής,β) εάν, λόγω πλειοψηφίας 55 % των μελών του Συμβουλίου ή πλειοψηφίας των ψηφισάντων στο Ευρωπαϊκό Κοινοβούλιο, ο νομοθέτης κρίνει ότι η πρόταση δεν είναι συμβατή με την αρχή της επικουρικότητας, δεν συνεχίζεται η εξέταση της νομοθετικής πρότασης.Άρθρο 8Το Δικαστήριο της Ευρωπαϊκής Ένωσης είναι αρμόδιο να αποφαίνεται επί των προσφυγών λόγω παραβίασης, από νομοθετική πράξη, της αρχής της επικουρικότητας, οι οποίες ασκούνται σύμφωνα με τις διαδικασίες του άρθρου 263 της Συνθήκης για τη λειτουργία της Ευρωπαϊκής Ένωσης, από κράτος μέλος ή διαβιβάζονται από κράτος μέλος, σύμφωνα με την εσωτερική έννομη τάξη του, εξ ονόματος του εθνικού κοινοβουλίου του ή ενός σώματος του εν λόγω κοινοβουλίου.Σύμφωνα με τις διαδικασίες που προβλέπονται στο εν λόγω άρθρο, οι προσφυγές αυτές μπορούν να ασκούνται επίσης από την Επιτροπή των Περιφερειών όσον αφορά νομοθετικές πράξεις για την έκδοση των οποίων η Συνθήκη για τη λειτουργία της Ευρωπαϊκής Ένωσης προβλέπει τη διαβούλευση με την Επιτροπή των Περιφερειών.Άρθρο 9Η Επιτροπή υποβάλλει κάθε χρόνο στο Ευρωπαϊκό Συμβούλιο, στο Ευρωπαϊκό Κοινοβούλιο, στο Συμβούλιο και στα εθνικά κοινοβούλια έκθεση όσον αφορά την εφαρμογή του άρθρου 5 της Συνθήκης για την Ευρωπαϊκή Ένωση. Η εν λόγω ετήσια έκθεση διαβιβάζεται επίσης στην Οικονομική και Κοινωνική Επιτροπή και στην Επιτροπή των Περιφερειών.--------------------------------------------------


text:
 2.3.2018
 EL
 Επίσημη Εφημερίδα της Ευρωπαϊκής Ένωσης
 L 60/51
 ΣΫΣΤΑΣΗ αριθ. 1/2017 ΤΟΥ ΣΥΜΒΟΥΛΊΟΥ ΣΥΝΕΡΓΑΣΊΑΣ ΕΕ-ΑΡΜΕΝΊΑΣ
 της 20ής Νοεμβρίου 2017
 σχετικά με τις προτεραιότητες της εταιρικής σχέσης ΕΕ-Αρμενίας [2018/315]
 ΤΟ ΣΥΜΒΟΥΛΙΟ ΣΥΝΕΡΓΑΣΙΑΣ ΕΕ-ΑΡΜΕΝΙΑΣ,
 Έχοντας υπόψη τη συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου και ιδίως το άρθρο 78,
 Εκτιμώντας τα ακόλουθα:
 (1)
 Η συμφωνία για τη σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου (1) («συμφωνία») υπογράφηκε στις 22 Απριλίου 1996 και άρχισε να ισχύει την 1η Ιουλίου 1999.
 (2)
 Σύμφωνα με το άρθρο 78 της συμφωνίας, το συμβούλιο συνεργασίας δύναται να υποβάλλει τις πρέπουσες συστάσεις για την επίτευξη των στόχων της συμφωνίας.
 (3)
 Σύμφωνα με το άρθρο 95 παράγραφος 1 της συμφωνίας, τα μέρη οφείλουν να λαμβάνουν τα γενικά ή ειδικά μέτρα που απαιτούνται για την εκπλήρωση των υποχρεώσεών τους βάσει της συμφωνίας και να μεριμνούν για την επίτευξη των στόχων της συμφωνίας.
 (4)
 Στην επανεξέταση της Ευρωπαϊκής Πολιτικής Γειτονίας προτάθηκε η έναρξη μιας νέας φάσης συνεργασίας με τους εταίρους, η οποία θα δώσει τη δυνατότητα για μεγαλύτερη ανάληψη ευθύνης και από τις δύο πλευρές.
 (5)
 Η Ένωση και η Αρμενία έχουν συμφωνήσει να εδραιώσουν την εταιρική σχέση τους μέσω συμφωνίας σχετικά με ένα σύνολο προτεραιοτήτων για την περίοδο 2017-2020, με σκοπό τη στήριξη και την ενίσχυση της ανθεκτικότητας και της σταθερότητας της Αρμενίας.
 (6)
 Τα μέρη της συμφωνίας έχουν καταλήξει, ως εκ τούτου, σε συμφωνία επί του κειμένου των προτεραιοτήτων της εταιρικής σχέσης ΕΕ-Αρμενίας, μέσω των οποίων θα υποστηριχτεί η εφαρμογή της συμφωνίας, θέτοντας στο επίκεντρο της συνεργασίας κοινά συμφέροντα που έχουν καθοριστεί και από τις δύο πλευρές,
 ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
 Άρθρο 1
 Το συμβούλιο συνεργασίας συνιστά στα μέρη να εφαρμόσουν τις προτεραιότητες της εταιρικής σχέσης ΕΕ-Αρμενίας, όπως παρατίθενται στο παράρτημα.
 Άρθρο 2
 Η παρούσα σύσταση παράγει αποτελέσματα από την ημερομηνία της έκδοσής της.
 Βρυξέλλες, 20 Νοεμβρίου 2017.
 Για το συμβούλιο συνεργασίας
 Η Ευρωπαϊκή Ένωση
 F. MOGHERINI
 Η Δημοκρατία της Αρμενία
 E. NALBANDIAN
 (1) ΕΕ L 239 της 9.9.1999, σ. 3.
 ΠΑΡΑΡΤΗΜΑ
 ΠΡΟΤΕΡΑΙΟΤΗΤΕΣ ΤΗΣ ΕΤΑΙΡΙΚΗΣ ΣΧΕΣΗΣ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΑΡΜΕΝΙΑΣ
 I. ΓΕΝΙΚΟ ΠΛΑΙΣΙΟ
 Η συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Αρμενίας, αφετέρου (εφεξής η «συμφωνία εταιρικής σχέσης και συνεργασίας») υπογράφηκε στις 22 Απριλίου 1996 και άρχισε να ισχύει την 1η Ιουλίου 1999. Η ΕΕ και τα κράτη μέλη της, αφενός, και η Αρμενία, αφετέρου, ολοκλήρωσαν στις 27 Φεβρουαρίου 2017 τις διαπραγματεύσεις σχετικά με μια συνολική και ενισχυμένη συμφωνία εταιρικής σχέσης (CEPA), το κείμενο της οποίας οριστικοποιείται προκειμένου να υπογραφεί. Οι προτεραιότητες της εταιρικής σχέσης ΕΕ-Αρμενίας έχουν ως στόχο να διευκολύνουν την εφαρμογή της συνεργασίας μεταξύ των εταίρων, μεταξύ άλλων στο πλαίσιο της νέας συμφωνίας. Οι προτεραιότητες της εταιρικής σχέσης αποσκοπούν στην ενίσχυση της σχέσης μεταξύ της ΕΕ και της Αρμενίας και επιδιώκουν την προώθηση οικουμενικών αξιών καθώς και της σταθερότητας,


text:
της ανθεκτικότητας, της ασφάλειας και της ευημερίας με βάση τη δημοκρατία, τα ανθρώπινα δικαιώματα, το κράτος δικαίου, τη βιώσιμη οικονομική ανάπτυξη και τον ανοικτό χαρακτήρα. Συνάδουν δε με τις προτεραιότητες που έχουν καθοριστεί από τη Δημοκρατία της Αρμενίας και την ΕΕ, συμπεριλαμβανομένων εκείνων που προσδιορίζονται στην επανεξέταση της Ευρωπαϊκής Πολιτικής Γειτονίας (ΕΠΓ) (1). Οι προτεραιότητες της εταιρικής σχέσης τηρούν τις αρχές της κοινής ευθύνης και της διαφοροποίησης και απορρέουν από τις τέσσερις προτεραιότητες (2) που συμφωνήθηκαν από κοινού το 2015 στο πλαίσιο της συνόδου κορυφής της ανατολικής εταιρικής σχέσης στη Ρίγα, και επιβεβαιώθηκαν και από τις δύο πλευρές στη σύνοδο ΕΕ-ανατολικής εταιρικής σχέσης σε επίπεδο υπουργών Εξωτερικών το Μάιο του 2016 ως το πλαίσιο καθοδήγησης για τις μελλοντικές εργασίες. Τέλος, οι προτεραιότητες της εταιρικής σχέσης συνάδουν επίσης με τους στόχους βιώσιμης ανάπτυξης για το 2030 και με τη συμφωνία των Παρισίων του 2015 για την κλιματική αλλαγή καθώς και με τις σχετικές δεσμεύσεις για ζητήματα που αφορούν την οικονομική, περιβαλλοντική και κοινωνική βιωσιμότητα και την κλιματική αλλαγή.
 Η ΕΕ και η Αρμενία έχουν κοινά συμφέροντα και αξίες, ιδίως με βάση τη δέσμευση της Αρμενίας για οικονομικές και πολιτικές μεταρρυθμίσεις καθώς και για περιφερειακή συνεργασία, μεταξύ άλλων στο πλαίσιο της ανατολικής εταιρικής σχέσης. Η νέα συνολική συμφωνία θα ανανεώσει και θα διαμορφώσει τη νομική βάση για τις διμερείς σχέσεις και η δυναμική αυτή θα πρέπει να αξιοποιηθεί προκειμένου να ενισχυθούν οι σχέσεις ΕΕ-Αρμενίας, μεταξύ άλλων μέσω της συμφωνίας σχετικά με τις προτεραιότητες της εταιρικής σχέσης. Το νέο αυτό γενικό πλαίσιο και οι τομείς προτεραιότητας της συνεργασίας θα βασιστούν στο αμοιβαίο συμφέρον για ενίσχυση της δέσμευσης, λαμβανομένων υπόψη των άλλων διεθνών υποχρεώσεων της ΕΕ και της Αρμενίας.
 Οι προτεραιότητες της εταιρικής σχέσης βασίζονται στην προηγούμενη γόνιμη συνεργασία, μεταξύ άλλων στο πλαίσιο της εφαρμογής του σχεδίου δράσης ΕΠΓ, το οποίο θα αντικαταστήσουν. Οι παρούσες προτεραιότητες της εταιρικής σχέσης θα πρέπει να διαμορφώσουν το θεματολόγιο των συνεδριάσεων για τη διεξαγωγή τακτικού πολιτικού διαλόγου και τομεακών διαλόγων όπως ορίζονται στη νέα συμφωνία, η οποία θα αποτελεί επίσης το πλαίσιο για την εφαρμογή και την παρακολούθηση των προτεραιοτήτων.
 Η μελλοντική χρηματοδοτική συνεργασία ΕΕ-Αρμενίας και ο σχετικός προγραμματισμός, κυρίως το επόμενο ενιαίο πλαίσιο στήριξης για την Αρμενία για την περίοδο 2017-2020, θα βασιστούν στις παρούσες προτεραιότητες της εταιρικής σχέσης.
 II. ΠΡΟΤΕΡΑΙΟΤΗΤΕΣ
 Οι προτεραιότητες της εταιρικής σχέσης αντικατοπτρίζουν κοινά συμφέροντα και εστιάζουν στους τομείς στους οποίους η συνεργασία είναι αμοιβαία επωφελής. Η Αρμενία και η ΕΕ θα συνεχίσουν να επιδιώκουν τους βασικούς στόχους για τη στήριξη της περιφερειακής σταθερότητας με βάση κοινές αξίες και την ισχυρή προσήλωση στη δημοκρατία και τα ανθρώπινα δικαιώματα. Η κοινωνία των πολιτών αποτελεί σημαντικό παράγοντα στο πλαίσιο της ανατολικής εταιρικής σχέσης και η ΕΕ και η Αρμενία θα διευκολύνουν περαιτέρω τη συμμετοχή της στην εφαρμογή των εν λόγω προτεραιοτήτων. Η οικονομική συνεργασία για την επίτευξη σταθερής ανάπτυξης αποτελεί τομέα όπου το αμοιβαίο συμφέρον είναι ισχυρό και στο πλαίσιο του οποίου θα διερευνηθούν όλες οι δυνατότητες για βελτίωση του επιχειρηματικού περιβάλλοντος. Για την ταχύτερη και χωρίς αποκλεισμούς ανάπτυξη θα πρέπει να ενισχυθούν οι κατάλληλες


text:
δεξιότητες και το ανθρώπινο κεφάλαιο των δημόσιων οργανισμών και να βελτιωθούν περαιτέρω η διακυβέρνηση και οι συνδέσεις μεταξύ υποδομών. Η αντιμετώπιση των ζητημάτων αυτών θα δημιουργήσει ευνοϊκές συνθήκες για την ενίσχυση της συνεργασίας σε βασικούς τομείς και για την αύξηση της κινητικότητας, προς όφελος των πολιτών τόσο της ΕΕ όσο και της Αρμενίας. Οι προτεραιότητες είναι αλληλένδετες και ενισχύονται αμοιβαία. Κάθε θέμα προτεραιότητας περιλαμβάνει διάφορα στοιχεία στο πλαίσιο μιας διατομεακής και οριζόντιας προσέγγισης, η οποία είναι απαραίτητη για την επίτευξη του στόχου. Η προσέγγιση αυτή περιλαμβάνει την κοινή ενεργό συμμετοχή σε πολυμερή φόρουμ συνεργασίας, μεταξύ άλλων στο πλαίσιο της ανατολικής εταιρικής σχέσης.
 1. Ενίσχυση των θεσμών και χρηστή διακυβέρνηση
 Η ΕΕ και η Αρμενία έχουν δεσμευτεί για την ανάπτυξη περαιτέρω συνεργασίας με σκοπό την προώθηση των ανθρωπίνων δικαιωμάτων, του κράτους δικαίου και των θεμελιωδών ελευθεριών. Θα συνεργαστούν για τη συνεχή βελτίωση της δημόσιας διοίκησης, της χρηστής διακυβέρνησης και του δικαστικού σώματος στην Αρμενία καθώς και για την εντατικοποίηση της καταπολέμησης της διαφθοράς και την ενίσχυση της κοινωνίας των πολιτών. Η διάσταση της ισότητας των φύλων και των περιβαλλοντικών και κοινωνικών ζητημάτων θα ενσωματωθεί σε όλους τους τομείς.
 Θα δοθεί προσοχή στην υλοποίηση και εφαρμογή της σχετικής νομοθεσίας, συμπεριλαμβανομένου του νέου Συντάγματος. Η εκλογική μεταρρύθμιση, η οποία συμφωνήθηκε το Σεπτέμβριο του 2016 βάσει, μεταξύ άλλων, των συστάσεων του Οργανισμού για την Ασφάλεια και τη Συνεργασία στην Ευρώπη και του οικείου Γραφείου δημοκρατικών θεσμών και ανθρωπίνων δικαιωμάτων, άρχισε να εφαρμόζεται μετά τις κοινοβουλευτικές εκλογές της 2ας Απριλίου 2017. Τα μέρη θα καταβάλουν επίσης προσπάθειες για την περαιτέρω ανάπτυξη ευνοϊκού περιβάλλοντος για την κοινωνία των πολιτών, συμπεριλαμβανομένων των οργανώσεων των κοινωνικών εταίρων, και για τη συμμετοχή της στη διαδικασία λήψης αποφάσεων. Για την κατάρτιση των προτεραιοτήτων της εταιρικής σχέσης πραγματοποιήθηκαν διαβουλεύσεις με την κοινωνία των πολιτών, η οποία θα διαδραματίσει επίσης σημαντικό ρόλο συμβάλλοντας στην παρακολούθηση της εφαρμογής τους.
 Τα μέρη θα εντείνουν τις προσπάθειες που καταβάλλουν για τη μεταρρύθμιση της δημόσιας διοίκησης, συμπεριλαμβανομένων των τοπικών αρχών και των αρχών επιβολής του νόμου. Ιδιαίτερη προσοχή θα δοθεί στο κράτος δικαίου με την προώθηση της ανεξαρτησίας του δικαστικού σώματος, της πρόσβασης στη δικαιοσύνη και του δικαιώματος σε δίκαιη δίκη. Η μεταρρύθμιση αυτή θα ξεκινήσει με ένα στρατηγικό πλαίσιο για τη μεταρρύθμιση της δημόσιας διοίκησης. Στόχος της συνεργασίας είναι η ενίσχυση της λογοδοσίας και της αποτελεσματικότητας της κυβέρνησης με μέσα στα οποία περιλαμβάνεται η σύγχρονη και ευαισθητοποιημένη ως προς τη διάσταση του φύλου διαχείριση ανθρώπινου δυναμικού και η εκτεταμένη χρήση της ηλεκτρονικής διακυβέρνησης, μεταξύ άλλων και στον τομέα της υγείας. Η ανάπτυξη και η αξιολόγηση της πολιτικής θα βασίζεται σε σαφή αποδεικτικά στοιχεία, τα οποία θα παρέχονται, μεταξύ άλλων, από στατιστική υπηρεσία υψηλής ποιότητας.
 Η καταπολέμηση της διαφθοράς θα βρίσκεται στο επίκεντρο της διοικητικής μεταρρύθμισης και των προσπαθειών της χώρας για ενίσχυση του κράτους δικαίου. Η συνεργασία θα επικεντρωθεί τόσο στην ενίσχυση των φορέων καταπολέμησης της διαφθοράς όσο και στην αναθεώρηση της νομοθεσίας, και συγκεκριμένα του συστήματος δημόσιων συμβάσεων, του συστήματος δήλωσης περιουσιακών στοιχείων για τη διασφάλιση της ορθής εφαρμογής του, και της διαχείρισης των


text:
δημόσιων αξιωμάτων στους τομείς όπου διακυβεύονται μεγάλα οικονομικά και άλλα συμφέροντα (δημόσιες συμβάσεις, τελωνεία, άδειες), με σκοπό τη διασφάλιση υψηλών δεοντολογικών προτύπων και την αποφυγή συγκρούσεων συμφερόντων. Τα μέρη εφαρμόζουν τη βοήθεια σύμφωνα με τις αρχές της χρηστής δημοσιονομικής διαχείρισης και συνεργάζονται για την προστασία των οικονομικών συμφερόντων της ΕΕ και της Αρμενίας, σύμφωνα με τις σχετικές διατάξεις της CEPA.
 Η συνεργασία στον τομέα της ασφάλειας θα έχει ως στόχο να ενισχυθεί η λογοδοσία των φορέων ασφάλειας και να αντιμετωπιστούν κοινές ανησυχίες στο πλαίσιο της καταπολέμησης του οργανωμένου εγκλήματος, των ναρκωτικών και της τρομοκρατίας, συμπεριλαμβανομένης της χρηματοδότησης της τρομοκρατίας και της νομιμοποίησης εσόδων από παράνομες δραστηριότητες, με μέσα που τηρούν τις διατάξεις περί δικαιοσύνης, ελευθερίας και ασφάλειας οι οποίες περιλαμβάνονται στις διάφορες συμφωνίες που διέπουν τις σχέσεις ΕΕ-Αρμενίας. Ο περαιτέρω εκσυγχρονισμός της διαχείρισης των συνόρων θα συμβάλει τόσο στην ασφάλεια της χώρας και της περιοχής όσο και στην οικονομική ανάπτυξη διευκολύνοντας τις νόμιμες εμπορικές συναλλαγές. Τα μέρη θα συνεργαστούν επίσης στον τομέα της ανάκτησης περιουσιακών στοιχείων από εγκληματικές δραστηριότητες μέσω της βελτίωσης του νομικού πλαισίου της Αρμενίας και της συγκρότησης πλήρως ανεπτυγμένης υπηρεσίας ανάκτησης περιουσιακών στοιχείων.
 2. Οικονομική ανάπτυξη και ευκαιρίες της αγοράς
 Ο κοινός στόχος των μερών είναι η βιώσιμη και χωρίς αποκλεισμούς οικονομική ανάπτυξη της Αρμενίας. Η σταθερή ανάπτυξη προϋποθέτει υγιείς οικονομικές πολιτικές, οι οποίες διασφαλίζουν τη μακροοικονομική και χρηματοπιστωτική σταθερότητα. Οι πολιτικές αυτές θα πρέπει να περιλαμβάνουν διαρκή δέσμευση για βιώσιμες δημοσιονομικές πολιτικές με παράλληλη διαφύλαξη του κεφαλαίου και των κοινωνικών δαπανών και με τη δημιουργία αποθεμάτων για την αντιμετώπιση εξωτερικών κλυδωνισμών. Η διαχείριση των δημόσιων οικονομικών (η οποία αποτελεί σημαντικό στοιχείο τόσο για τη διακυβέρνηση και τη δημοκρατία όσο και για την οικονομική ανάπτυξη) θα τηρεί τις αρχές της βέλτιστης διεθνούς πρακτικής. Η τραπεζική εποπτεία θα ενισχυθεί περαιτέρω σύμφωνα με διεθνή πρότυπα και βέλτιστες πρακτικές, προκειμένου να αυξηθεί η ισχύς και η ανθεκτικότητα του χρηματοπιστωτικού τομέα. Ο εκσυγχρονισμός και οι μεταρρυθμίσεις στα τελωνεία και στη φορολογική διοίκηση, συμπεριλαμβανομένης της διεθνούς συνεργασίας και της ενίσχυσης της καταπολέμησης της απάτης, θα τονώσουν την είσπραξη των εσόδων.
 Το βελτιωμένο επιχειρηματικό περιβάλλον αποτελεί θεμελιώδη προϋπόθεση για την οικονομική ανάπτυξη. Οι τομείς επικέντρωσης εν προκειμένω θα είναι η περαιτέρω απλούστευση των διοικητικών διαδικασιών και η μείωση του διοικητικού κόστους, η βελτίωση της πρόσβασης των μικρών και μεσαίων επιχειρήσεων (ΜΜΕ) σε χρηματοδότηση σε μια υγιή και διαφοροποιημένη χρηματοπιστωτική αγορά καθώς και η ενίσχυση της προστασίας και της εκτέλεσης των δικαιωμάτων ιδιοκτησίας. Οι ισχυροί οργανισμοί στήριξης των επιχειρήσεων και οι επιχειρηματικές ενώσεις θα βοηθήσουν τους οικονομικούς φορείς να αξιοποιήσουν νέες ευκαιρίες και να ενισχύσουν τη φωνή τους στο πλαίσιο της χάραξης οικονομικής πολιτικής. Η ΕΕ και η Αρμενία θα επιδιώξουν να ενισχύσουν την ικανότητα συμμετοχής των επιχειρήσεων της Αρμενίας σε διεθνείς αλυσίδες αξίας που περιλαμβάνουν οικονομικούς φορείς τόσο από την ΕΕ όσο και από την Αρμενία, γεγονός που θα τονώσει τη μεταφορά τεχνολογίας και γνώσης. Ο ρόλος των οργανισμών στήριξης των επιχειρήσεων σε αυτό το πλαίσιο έχει καθοριστική σημασία και η στήριξη της ΕΕ για την ανάπτυξη σχέσεων μεταξύ αρμενικών και ευρωπαϊκών επιχειρήσεων


text:
μπορεί να μοχλεύσει τις εθνικές προσπάθειες. Η αρμενική συμμετοχή σε διεθνείς αλυσίδες αξίας μπορεί να περιλαμβάνει άμεσες ξένες επενδύσεις, και μέσω αυτών να ενισχυθεί και να επιταχυνθεί, πράγμα το οποίο μπορεί να συμβάλει στην ανάπτυξη και την ενίσχυση των τοπικών δεξιοτήτων και ικανοτήτων· για το σκοπό αυτόν, έχει ουσιαστική σημασία η βελτίωση του επενδυτικού πλαισίου με την ενίσχυση της διαφάνειας, της αξιοπιστίας και της αποδοτικότητας. Ένα επενδυτικό περιβάλλον που στηρίζει τις επιχειρήσεις συνεπάγεται επίσης αποτελεσματικό ανταγωνισμό στις αγορές προϊόντων και υπηρεσιών, ο οποίος διασφαλίζεται με τη λειτουργία ισχυρής και ανεξάρτητης αρχής ανταγωνισμού που εφαρμόζει τα υψηλότερα δεοντολογικά πρότυπα και έχει πρόσβαση σε αποτελεσματικό μηχανισμό επιβολής της αντιμονοπωλιακής νομοθεσίας και σε αποτελεσματικά μέτρα προστασίας των δικαιωμάτων πνευματικής ιδιοκτησίας, συμπεριλαμβανομένων των γεωγραφικών ενδείξεων. Η ενσωμάτωση της διευκόλυνσης του επιχειρείν σε όλες τις πολιτικές θα είναι καθοριστική για την προαγωγή της ανάπτυξης. Οι σύγχρονες εργασιακές και κοινωνικές πολιτικές θα είναι αναγκαίες για να διασφαλιστεί οικονομική ανάπτυξη χωρίς αποκλεισμούς που θα συμβάλει στην ευημερία όλων των Αρμενίων πολιτών. Αυτό περιλαμβάνει κατάλληλους θεσμούς που διασφαλίζουν την αποτελεσματική εποπτεία των συνθηκών εργασίας, συμπεριλαμβανομένης της υγείας και ασφάλειας στην εργασία.
 Είναι σημαντική η εφαρμογή της συνολικής αναπτυξιακής στρατηγικής της Αρμενίας καθώς και των ειδικών ανά τομέα στρατηγικών (στρατηγική ΜΜΕ και συστάσεις της αξιολόγησης της πρωτοβουλίας SBA, στρατηγική προώθησης των εξαγωγών, αγροτική ανάπτυξη, κλπ.) για την ενεργό συμμετοχή στα προγράμματα της ΕΕ που αφορούν τις ΜΜΕ (COSME) και την έρευνα και καινοτομία (Ορίζοντας 2020), όπως και για την αναβάθμιση του κανονιστικού περιβάλλοντος και των υποδομών της τεχνολογίας πληροφοριών και επικοινωνιών (ΤΠΕ), με πλήρη αξιοποίηση της στήριξης της ΕΕ στους τομείς αυτούς.
 Η προαγωγή της ψηφιακής οικονομίας, μεταξύ άλλων μέσω της σύγκλισης του ψηφιακού περιβάλλοντος της Αρμενίας με την ψηφιακή ενιαία αγορά της ΕΕ, θα είναι σημαντική για τον εκσυγχρονισμό της οικονομίας και της κοινωνίας της Αρμενίας.
 Η παρακολούθηση της εφαρμογής των στρατηγικών αυτών θα πρέπει να περιλαμβάνει τον διάλογο ιδιωτικού και δημόσιου τομέα και τη διαβούλευση με τις σχετικές οργανώσεις της κοινωνίας των πολιτών, συμπεριλαμβανομένων των οργανώσεων των κοινωνικών εταίρων.
 Η πράσινη οικονομία προσφέρει έναν σημαντικό δίαυλο για βιώσιμη ανάπτυξη. Τα περιβαλλοντικά ζητήματα, συμπεριλαμβανομένης της κλιματικής αλλαγής, θα ενσωματωθούν σε όλες τις σχετικές πολιτικές.
 Η ΕΕ και η Αρμενία έχουν καθιερώσει αποτελεσματική συνεργασία στους τομείς της γεωργικής, περιφερειακής και αγροτικής ανάπτυξης με στόχο να προωθηθεί η ανάπτυξη ομάδων αγροτών και αλυσίδων προστιθεμένης αξίας σε ολόκληρη την Αρμενία. Ενώ η γεωργία και η γεωργία αυτοσυντήρησης παρέχουν ευκαιρίες για επισιτιστική ασφάλεια και άτυπη απασχόληση, είναι σημαντικό να αναπτυχθεί περαιτέρω η ανταγωνιστικότητα του κλάδου, μεταξύ άλλων μέσω της ανάπτυξης ικανοτήτων και της πρόσβασης σε χρηματοδότηση. Μέσω της αξιοποίησης των επιτευγμάτων του παρελθόντος και σε συντονισμό με τη μεταρρύθμιση της δημόσιας διοίκησης σε όλα τα επίπεδα, τα μέρη θα συνεχίσουν να ενισχύουν την οικονομική, κοινωνική και εδαφική συνοχή σε όλες τις περιφέρειες.
 3. Συνδεσιμότητα, ενεργειακή απόδοση, περιβάλλον και κλιματική αλλαγή
 Η Αρμενία, ως περίκλειστο κράτος, πρέπει να αντιμετωπίσει τις προκλήσεις όσον αφορά τη συνδεσιμότητά της. Επιπλέον, στο εσωτερικό της χώρας, ορισμένες περιοχές υφίστανται τις επιπτώσεις της γεωγραφικής απομόνωσης και των περιορισμένων συνδέσεων


text:
με τα κέντρα οικονομικής, πολιτικής και κοινωνικής δραστηριότητας. Η συνεργασία με την ΕΕ και τις άλλες χώρες της ανατολικής εταιρικής σχέσης στις ανωτέρω περιοχές, και ιδίως με τη Γεωργία, μπορεί να συμβάλει στην άμβλυνση των επιπτώσεων της γεωγραφικής κατάστασης της χώρας.
 Το δυναμικό ανάπτυξης της Αρμενίας θα ενισχυθεί με τη βελτίωση των επιχειρηματικών ευκαιριών, των μεταφορών, της εφοδιαστικής και των συνδέσεων αλυσίδων αξίας, και θα τονωθεί με την αύξηση της εσωτερικής και διασυνοριακής συνδεσιμότητας. Οι οδικές, σιδηροδρομικές και αεροπορικές συνδέσεις αποτελούν τους βασικούς τρόπους μεταφοράς στην Αρμενία. Δεδομένου ότι οι βασικοί εμπορικοί εταίροι της Αρμενίας είναι η ΕΕ, η Ρωσία και η Κίνα, τα εμπορεύματα συνήθως μεταφέρονται σιδηροδρομικώς από τους λιμένες της Γεωργίας. Τα μέρη θα συνεργαστούν για την ανάπτυξη διαδικασιών ταχέος εκτελωνισμού στα σύνορα, καθώς οι διαδικασίες αυτές είναι απαραίτητες προκειμένου να αποφεύγονται οι δαπανηρές καθυστερήσεις σε όλους τους τρόπους μεταφοράς.
 Τα μέρη θα συνεργαστούν επίσης στο πλαίσιο της επέκτασης του βασικού διευρωπαϊκού δικτύου μεταφορών (ΔΕΔ-Μ), βάσει σαφούς ιεράρχησης, για τη βελτίωση της πρόσβασης της Αρμενίας στις διεθνείς αγορές. Θα προαχθεί επίσης η συνεργασία στον τομέα της οδικής ασφάλειας, η οποία θα καλύπτει τις πτυχές τόσο των υποδομών όσο και της πολιτικής. Οι επενδύσεις σε υποδομές θα πρέπει να είναι φιλικές προς το περιβάλλον και προστατευμένες από τις επιπτώσεις της κλιματικής αλλαγής.
 Για την εξασφάλιση αποτελεσματικών συνδέσεων και ανάπτυξης της αγοράς πέραν της άμεσης γειτονίας, είναι σημαντικό να επιδιωχθεί η μεταρρύθμιση της πολιτικής αεροπορίας, η οποία θα οδηγήσει εντέλει στη σύναψη συμφωνίας με την ΕΕ για τις αεροπορικές μεταφορές.
 Η χρηστή περιβαλλοντική διακυβέρνηση (και ειδικότερα η χρήση της εκτίμησης περιβαλλοντικών επιπτώσεων και της στρατηγικής περιβαλλοντικής εκτίμησης, η πρόσβαση σε περιβαλλοντικές πληροφορίες και η πρόσβαση στη δικαιοσύνη σε περιβαλλοντικά ζητήματα) και η ενσωμάτωση της διάστασης του περιβάλλοντος και της δράσης για το κλίμα σε σχετικούς τομείς πολιτικής θα δημιουργήσουν μια σταθερή βάση για βιώσιμη ανάπτυξη. Οι δεσμεύσεις στον τομέα του περιβάλλοντος όπως περιλαμβάνονται στη νέα συμφωνία θα αποτελέσουν τη βάση για τις σχετικές μεταρρυθμίσεις. Η αυξημένη ενεργειακή απόδοση θα αποφέρει ταχεία, σημαντική και σταθερή εξοικονόμηση, προωθώντας παράλληλα τη μετάβαση σε μια ανθεκτική στην κλιματική αλλαγή οικονομία χαμηλών εκπομπών· στον τομέα της κατοικίας, οι δράσεις αυτές μπορούν να συνδεθούν με τις εργασίες του Συμφώνου των Δημάρχων. Εφόσον η πυρηνική ενέργεια χρησιμοποιείται για να διατηρηθεί ένα επαρκές επίπεδο ενεργειακού εφοδιασμού της χώρας, η διασφάλιση υψηλών επιπέδων πυρηνικής ασφάλειας είναι απαραίτητη: τα πρότυπα του Διεθνούς Οργανισμού Ατομικής Ενέργειας (ΔΟΑΕ) καθώς και τα πρότυπα και οι πρακτικές της ΕΕ, όπως αναφέρονται στη CEPA, θα χρησιμοποιηθούν ως βάση για το σκοπό αυτόν.
 Ο αξιόπιστος και οικονομικά προσιτός ενεργειακός εφοδιασμός είναι απαραίτητη προϋπόθεση για τη λειτουργία της σύγχρονης κοινωνίας, και ο περιορισμός των επιπτώσεων του στο περιβάλλον και στο κλίμα αποτελεί προϋπόθεση για τη βιωσιμότητά του. Η βελτίωση της ενεργειακής απόδοσης και της αποδοτικής χρήσης των πόρων, μεταξύ άλλων στον τομέα της κατοικίας, καθώς και η αυξημένη χρήση της ενέργειας από ανανεώσιμες πηγές θα συμβάλουν στην επίτευξη του στόχου αυτού μέσω της εφαρμογής της πλέον σύγχρονης νομοθεσίας στον τομέα της ενεργειακής απόδοσης, της ενέργειας από ανανεώσιμες


text:
πηγές και της αγοράς ηλεκτρικής ενέργειας. Η επίτευξη των στόχων αυτών θα μπορούσε επίσης να επιδιωχθεί μέσω της σύναψης δημόσιων συμβάσεων για υπηρεσίες και υποδομές.
 Η ενεργειακή ασφάλεια μπορεί επίσης να ενισχυθεί με τη βελτίωση και την αύξηση των συνδέσεων με τις γειτονικές χώρες. Η διαρκής ενεργή συμμετοχή της Αρμενίας στην πολυμερή συνεργασία στο πλαίσιο της ανατολικής εταιρικής σχέσης θα είναι απαραίτητη για τον προσδιορισμό έργων κοινού ενδιαφέροντος που θα μπορούσαν να λάβουν χρηματοδοτική στήριξη από την ΕΕ. Η βελτίωση της ενεργειακής απόδοσης και η προώθηση των ανανεώσιμων πηγών ενέργειας με την ανάπτυξη ικανοτήτων και σαφή ιεράρχηση προτεραιοτήτων των επενδύσεων είναι ζωτικής σημασίας για την εξασφάλιση της ενεργειακής ασφάλειας και προστασίας στην Αρμενία.
 Τέλος, η διακοπή λειτουργίας και ο ασφαλής παροπλισμός του πυρηνικού σταθμού Medzamor (MNPP) και η έγκαιρη έγκριση ενός χάρτη πορείας/σχεδίου δράσης για το σκοπό αυτόν παραμένει βασικός στόχος, λαμβανομένης υπόψη της ανάγκης για την αντικατάσταση του πυρηνικού σταθμού με νέες υποδομές με στόχο την εξασφάλιση της ενεργειακής ασφάλειας και των συνθηκών για βιώσιμη ανάπτυξη της Αρμενίας.
 4. Κινητικότητα και διαπροσωπικές επαφές
 Τα μέρη θα συνεργαστούν με σκοπό τη διευκόλυνση της κινητικότητας των υπηκόων τους, διευρύνοντας το πεδίο ανάπτυξης διαπροσωπικών επαφών μέσω στοχευμένων δράσεων που θα απευθύνονται στους νέους, τους σπουδαστές, τους ερευνητές, τους καλλιτέχνες, τους πολιτιστικούς φορείς και τους επιχειρηματίες, επιβεβαιώνοντας ότι η ενισχυμένη κινητικότητα των πολιτών των μερών σε ένα ασφαλές περιβάλλον με ορθή διαχείριση εξακολουθεί να αποτελεί βασικό στόχο και εξετάζοντας σε εύθετο χρόνο την έναρξη διαλόγου για τις θεωρήσεις με την Αρμενία, εφόσον πληρούνται οι προϋποθέσεις της ορθής διαχείρισης και της ασφαλούς κινητικότητας, περιλαμβανομένης της αποτελεσματικής εφαρμογής των συμφωνιών διευκόλυνσης της χορήγησης θεωρήσεων και επανεισδοχής μεταξύ των μερών. Τα μέρη θα συνεργαστούν για την καταπολέμηση της παράτυπης μετανάστευσης μέσω, μεταξύ άλλων, της εφαρμογής της συμφωνίας επανεισδοχής, προωθώντας την πολιτική διαχείρισης των συνόρων καθώς και το νομικό και λειτουργικό πλαίσιο.
 Η διαχείριση των μεταναστευτικών ροών θα βασιστεί στη συμφωνία για την απλούστευση των θεωρήσεων / συμφωνία επανεισδοχής. Η ΕΕ αναγνωρίζει το ρόλο που διαδραματίζει η Αρμενία στην υποδοχή προσφύγων από τη Συρία, πράγμα που την καθιστά επιλέξιμη για στήριξη από το Περιφερειακό Καταπιστευματικό Ταμείο της ΕΕ για την αντιμετώπιση της συριακής κρίσης (3).
 Για την αντιμετώπιση των προκλήσεων της παγκόσμιας αγοράς απαιτείται μια αξιόπιστη δέσμη δεξιοτήτων σε όλα τα επίπεδα, είτε στον τομέα των επιχειρήσεων είτε στη δημόσια διοίκηση. Η προσχολική, η πρωτοβάθμια, η δευτεροβάθμια και η τριτοβάθμια εκπαίδευση και η επαγγελματική εκπαίδευση και κατάρτιση, καθώς και η συνεργασία μεταξύ του συστήματος εκπαίδευσης και κατάρτισης και των επιχειρήσεων πρέπει να ενισχυθούν ώστε να συνεισφέρουν στο έπακρο στην ανάπτυξη των δεξιοτήτων αυτών. Ιδιαίτερη προσοχή θα δοθεί στην έρευνα και την καινοτομία σε συνέχεια της σύνδεσης της Αρμενίας με το πρόγραμμα «Ορίζοντας 2020».
 (1) 18.11.2015 JOIN(2015) 50 final
 (2) Βλέπε τους τέσσερις τίτλους στο μέρος II. Προτεραιότητες
 (3) Απόφαση C(2014) 9615 της Επιτροπής, της 10ης Δεκεμβρίου 2014, για την ίδρυση Περιφερειακού Καταπιστευματικού Ταμείου της Ευρωπαϊκής Ένωσης για την αντιμετώπιση της συριακής κρίσης, «Ταμείο Madad»


text:
 Avis juridique important
 |
 11985I/PRO/09
 Πράξεις γιά την προσχώρηση του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες, Πράξη για τους όρους προσχώρησης του Βασιλείου της Ισπανίας και της Πορτογαλικής Δημοκρατίας και για τις προσαρμογές των συνθηκών, Πρωτόκολλο αριθ. 9 για τις συναλλαγές υφαντουργικών προϊόντων μεταξύ της Ισπανίας και της Κοινότητας στην παρούσα της σύνθεση
 Επίσημη Εφημερίδα αριθ. L 302 της 15/11/1985 σ. 0425
 Πρωτόκολλο αριθ. 9 - για τις συναλλαγές υφαντουργικών προϊόντων μεταξύ της Ισπανίας και της Κοινότητας στην παρούσα της σύνθεση(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.ρθρο 1Το Βασίλειο της Ισπανίας ελέγχει με τις προϋποθέσεις των άρθρων 2, 3 και 4, μέχρι τις 31 Δεκεμβρίου 1989 τις προς τα παρόντα κράτη μέλη εξαγωγές των προϊόντων του πίνακα του παραρτήματος Α, με βάση τις ποσότητες που αναφέρονται στον πίνακα αυτό.ρθρο 2Η Κοινότητα και το Βασίλειο της Ισπανίας καθιερώνουν κατά τη διάρκεια εφαρμογής του άρθρου 1 διοικητική συνεργασία με τις προϋποθέσεις που καθορίζονται στο παράρτημα Β.ρθρο 3Μετά από προηγούμενη ανακοίνωση προς την Επιτροπή, το Βασίλειο της Ισπανίας μπορεί να εφαρμόσει στις προς τα παρόντα κράτη μέλη εξαγωγές των προϊόντων που αναφέρονται στο πίνακα του παραρτήματος Α τις διατάξεις του ελαστικού συστήματος που προβλέπονται στο παράρτημα Γ.ρθρο 4Η Επιτροπή και οι αρμόδιες αρχές του Βασιλείου της Ισπανίας προβαίνουν, εφόσον οι περιστάσεις το απαιτούν, στις κατάλληλες συνεννοήσεις ούτως ώστε να αποφευχθεί η εμφάνιση καταστάσεων που θα καθιστούσαν αναγκαία την προσφυγή σε μέτρα διασφαλίσεως.ρθρο 51. Αν γίνει υπέρβαση των ποσοτήτων που αναφέρονται στο παράρτημα Α ή αν διαπιστωθεί απότομη και σημαντική απόκλιση με σχέση με τα παραδοσιακά ρεύματα συναλλαγών για την εισαγωγή των προϊόντων που αναφέρονται στο παράρτημα Β παράγραφος 1 στα παρόντα κράτη μέλη, η Επιτροπή ορίζει, μετά από αίτηση του ενδιαφερόμενου κράτους μέλους και σύμφωνα με την επείγουσα διαδικασία που προβλέπεται στο άρθρο 379 παράγραφος 2 της πράξης, τα μέτρα διασφαλίσεως τα οποία κρίνει απαραίτητα.2. Αν διαπιστωθεί απότομη και σημαντική απόκλιση σε σχέση με τα παραδοσιακά ρεύματα συναλλαγών για την εισαγωγή των προϊόντων που αναφέρονται στο παράρτημα Β σημείο 9 στην Ισπανία, η Επιτροπή ορίζει, μετά από αίτηση του Βασιλείου της Ισπανίας και σύμφωνα με την επείγουσα διαδικασία που προβλέπεται στο άρθρο 379 παράγραφος 2 της πράξης, τα μέτρα διασφαλίσεως τα οποία κρίνει απαραίτητα.ΠΑΡΑΡΤΗΜΑ ΑΠίνακας προβλεπόμενος στο άρθρο 1>ΘΕΣΗ ΠΙΝΑΚΑ>ΠΑΡΑΡΤΗΜΑ ΒΔιοικητική συνεργασία προβλεπόμενη στο άρθρο 2ΕΞΑΓΩΓΕΣ ΥΦΑΝΤΟΥΡΓΙΚΩΝ ΠΡΟΪΟΝΤΩΝ ΚΑΤΑΓΩΓΗΣ ΙΣΠΑΝΙΑΣ1. Πίνακας προϊόντων που υπάγονται σε καθεστώς διοικητικής συνεργασίας>ΘΕΣΗ ΠΙΝΑΚΑ>2. Οι αρμόδιες ισπανικές αρχές χορηγούν άδεια εξαγωγής υφαντουργικών προϊόντων που εμπίπτουν στις κατηγορίες των δασμολογικών κλάσεων και των κωδικών NIMEXE που αναφέρονται στο σημείο 1, καταγωγής Ισπανίας, και προορίζονται να αποσταλούν προς τα παρόντα κράτη μέλη για οριστική εισαγωγή.3. Με την επίδειξη της άδειας εξαγωγής που αναφέρεται στο σημείο 2, οι αρμόδιες ισπανικές αρχές εκδίδουν βεβαιώσεις άδειας εξαγωγής.Οι βεβαιώσεις αυτές περιέχουν ιδίως τα στοιχεία που πρέπει να αναγράφονται στη δήλωση ή αίτηση του εισαγωγέα που αναφέρονται στο σημείο 6.4. Οι αρμόδιες ισπανικές αρχές ανακοινώνουν στην Επιτροπή μέσα στις πρώτες δέκα μέρες κάθε τρίμηνο, ξεχωριστά για κάθε κράτος μέλος και για κάθε κατηγορία προϊόντων:α)


text: τις ποσότητες για τις οποίες έχουν εκδοθεί κατά τη διάρκεια του προηγούμενου τριμήνου βεβαιώσεις εξαγωγής,β) τις εξαγωγές που πραγματοποιήθηκαν κατά τη διάρκεια του τριμήνου που προηγείται της χρονικής περιόδου του στοιχείου α).5. Οι αρμόδιες ισπανικές αρχές ανακοινώνουν επίσης σε τριμηνιαία βάση προς την Επιτροπή και τις αρμόδιες αρχές των παρόντων κρατών μελών τους αριθμούς των βεβαιώσεων άδειας εξαγωγής που δεν ισχύουν πλέον, καθώς και κάθε άλλη σχετική πληροφορία που κρίνουν χρήσιμη.6. Η οριστική εισαγωγή, σε ένα παρόν κράτος μέλος, των προϊόντων που καλύπτονται από την παρούσα διοικητική συνεργασία εξαρτάται από την προσκόμιση εγγράφου εισαγωγής. Το έγγραφο αυτό εκδίδεται ή θεωρείται από αρμόδια αρχή του κράτους μέλους εισαγωγής ατελώς και για κάθε ζητούμενη ποσότητα μέσα σε ανώτατη προθεσμία πέντε εργασίμων ημερών μετά την κατάθεση, σύμφωνα με την εν ισχύι εθνική νομοθεσία, είτε μιας δήλωσης είτε μιας απλής αίτησης, από οποιοδήποτε εισαγωγέα των παρόντων κρατών μελών ανεξάρτητα από τον τόπο εγκατάστασής του μέσα στην Κοινότητα. Αυτό το έγγραφο εισαγωγής εκδίδεται ή θεωρείται μόνο με την επίδειξη μιας βεβαίωσης άδειας εξαγωγής η οποία έχει εκδοθεί από τις αρμόδιες ισπανικές αρχές.Η δήλωση ή αίτηση του εισαγωγέα αναφέρει:α) Το όνομα και τη διεύθυνση του εισαγωγέα και του εξαγωγέα,β) την περιγραφή του προϊόντος, με αναφορά:- της εμπορικής ονομασίας,- του αριθμού της κατηγορίας του προϊόντος που αναφέρεται στη στήλη 1 του πίνακα του σημείου 1,- της δασμολογικής κλάσης ή του αριθμού αναφοράς της ονοματολογίας των εμπορευμάτων της εθνικής στατιστικής εξωτερικού εμπορίου,- της χώρας καταγωγής,γ) την ένδειξη του προϊόντος στην μονάδα που αναφέρεται στη στήλη 5 του πίνακα του σημείου 1,δ) την ή τις ημερομηνίες που προβλέπονται για την εισαγωγή.Το κράτος μέλος εισαγωγής μπορεί να ζητήσει πρόσθετες πληροφορίες χωρίς το γεγονός αυτό να μπορεί να εμποδίσει τις εισαγωγές.Το παρόν σημείο δεν εμποδίζει την οριστική εισαγωγή των οικείων προϊόντων αν η ποσότητα των προϊόντων που προσκομίζονται για εισαγωγή υπερβαίνει συνολικά κατά λιγότερο από 5% την ποσότητα που αναφέρεται στο έγγραφο εισαγωγής.7. Στην περίπτωση κατά την οποία ένα ζητούμενο έγγραφο εισαγωγής αφορά ποσότητα μικρότερη από την αναφερόμενη στη βεβαίωση άδειας εξαγωγής, η βεβαίωση αυτή επιστρέφεται στον εισαγωγέα αφού αναγραφεί στην πίσω σελίδα η ποσότητα για την οποία έχει χορηγηθεί έγγραφο εισαγωγής.8. Τα παρόντα κράτη μέλη ανακοινώνουν στην Επιτροπή μέσα στις δέκα πρώτες μέρες κάθε τριμήνου, κατανεμημένες κατά κατηγορία προϊόντων:α) τις ποσότητες για τις οποίες έχουν χορηγηθεί ή θεωρηθεί έγγραφα εισαγωγής κατά τη διάρκεια του προηγούμενου τριμήνου,β) τις εισαγωγές που έχουν πραγματοποιηθεί κατά τη διάρκεια του τριμήνου που προηγείται της χρονικής περιόδου του στοιχείου α).ΕΙΣΑΓΩΓΕΣ ΥΦΑΝΤΟΥΡΓΙΚΩΝ ΠΡΟΪΟΝΤΩΝ ΚΑΤΑΓΩΓΗΣ ΚΟΙΝΟΤΗΤΑΣ ΣΤΗΝ ΙΣΠΑΝΙΑ9. Πίνακας προϊόντων που υπάγονται σε καθεστώς διοικητικής συνεργασίας>ΘΕΣΗ ΠΙΝΑΚΑ>10. Η εισαγωγή των προϊόντων που αναφέρονται στην παράγραφο 9, καταγωγής των κρατών μελών, στην Ισπανία εξαρτάται από την προσκόμιση εγγράφου εισαγωγής. Το έγγραφο αυτό εκδίδεται ή θεωρείται ατελώς από την αρμόδια ισπανική αρχή για κάθε ζητούμενη ποσότητα μέσα σε ανώτατη προθεσμία πέντε εργάσιμων ημερών μετά την κατάθεση, σύμφωνα με την ισχύουσα εθνική νομοθεσία, είτε μιας δήλωσης είτε μιας απλής αίτησης από οποιοδήποτε εισαγωγέα των κρατών μελών, ανεξάρτητα από τον τόπο εγκατάστασής του μέσα στην Κοινότητα.Η δήλωση ή η αίτηση του εισαγωγέα


text: αναφέρει:α) το όνομα και τη διεύθυνση του εισαγωγέα και του εξαγωγέα β) την περιγραφή του προϊόντος με αναφορά:- της εμπορικής ονομασίας,- της δασμολογικής κλάσης ή του αριθμού αναφοράς της ονοματολογίας των εμπορευμάτων της εθνικής στατιστικής εξωτερικού εμπορίου,- του κράτους μέλους καταγωγής γ) την ένδειξη του προϊόντος στη μονάδα που αναφέρεται στη στήλη 4 του πίνακα της παραγράφου 9 δ) την ή τις ημερομηνίες που προβλέπονται για την εισαγωγή.Το Βασίλειο της Ισπανίας μπορεί να ζητήσει πρόσθετες πληροφορίες, χωρίς το γεγονός αυτό να μπορεί να εμποδίσει τις εισαγωγές.Το παρόν σημείο δεν εμποδίζει την οριστική εισαγωγή των οικείων προϊόντων αν η ποσότητα των προϊόντων που προσκομίζονται για εισαγωγή υπερβαίνει συνολικά κατά λιγότερο από 5% την ποσότητα που αναφέρεται στο έγγραφο εισαγωγής.11. Το Βασίλειο της Ισπανίας ανακοινώνει στην Επιτροπή, μέσα στις πρώτες δέκα μέρες του δεύτερου τριμήνου που ακολουθεί το σχετικό τρίμηνο, τις εισαγωγές που έχουν πραγματοποιηθεί, εκπεφρασμένες στις μονάδες που αναφέρονται στη στήλη 4 του πίνακα της παραγράφου 9 και κατανεμημένες ανά δασμολογική κλάση, κώδικα NIMEXE και κράτος μέλος καταγωγής.Κοινές διατάξεις12. Η Επιτροπή και οι ισπανικές αρχές προβαίνουν, τουλάχιστον ανά τρίμηνο, στην εξέταση των συναλλαγών και των προοπτικών τους, με στόχο τη διεξοδική ανάλυση της κατάστασης.ΠΑΡΑΡΤΗΜΑ ΓΕλαστικό σύστημα προβλεπόμενο στο άρθρο 3Οι διατάξεις του ελαστικού συστήματος που προβλέπονται στο άρθρο 3 του παρόντος πρωτοκόλλου ορίζονται σύμφωνα με τον ακόλουθο τρόπο:- μεταφορά των ποσοτήτων που δεν έχουν χρησιμοποιηθεί κατά τη διάρκεια ενός έτους στις αντίστοιχες ποσότητες του επόμενου έτους μέχρι ποσοστού 9% των σχετικών ποσοτήτων του έτους της πραγματικής εφαρμογής,- εκ των προτέρων χρησιμοποίηση, κατά τη διάρκεια ενός έτους, μέρους των ποσοτήτων που έχουν ορισθεί για το επόμενο έτος μέχρι ποσοστού 5% των σχετικών ποσοτήτων του έτους χρησιμοποιήσεως. Αυτές οι εκ των προτέρων εξαγωγές αφαιρούνται από τις αντίστοιχες ποσότητες που έχουν ορισθεί για το επόμενο έτος.


text:
 Avis juridique important
 |
 21993A1124(02)
 Πρωτόκολλο που καθορίζει τις αλιευτικές δυνατότητες και τη χρηματοδοτική συνεισφορά που προβλέπονται στη συμφωνία μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας όσον αφορά την αλιεία στα ανοιχτά της Μαυριτανίας, για την περίοδο από την 1η Αυγούστου 1993 έως τις 31 Ιουλίου 1996
 Επίσημη Εφημερίδα αριθ. L 290 της 24/11/1993 σ. 0020 - 0031
 ΠΡΩΤΟΚΟΛΛΟ που καθορίζει τις αλιευτικές δυνατότητες και τη χρηματοδοτική συνεισφορά που προβλέπονται στη συμφωνία μεταξύ της Ευρωπαϊκής Κοινότητας και της Ισλαμικής Δημοκρατίας της Μαυριτανίας όσον αφορά την αλιεία στα ανοιχτά της Μαυρτιανίας, για την περίοδο από την 1η Αυγούστου 1993 έως τις 31 Ιουλίου 1996Άρθρο 1 Από την 1η Αυγούστου 1993 και για περίοδο τριών ετών, οι αλιευτικές δυνατότητες που παραχωρούνται σύμφωνα με το άρθρο 2 της συμφωνίας καθορίζονται ως εξής:1. Εξειδικευμένη αλιεία:α) σκάφη αλιείας οστρακόδερμων, με εξαίρεση τις αστακοκαραβίδες: 4 500 κοχ/μήνα κατά ετήσιο μέσο όρο 7β) μηχανότρατες και σκάφη με παραγάδια βυθού για την αλιεία μαύρου μπακαλιάρου: 12 000 κοχ/μήνα κατά ετήσιο μέσο όρο 7γ) αλιευτικά σκάφη βενθοπελαγικών ειδών άλλων από το μαύρο μπακαλιάρο, με εργαλεία άλλα από την τράτα (σταθερό απλάδι, παραγάδι, καλάμι): 2 600 κοχ/μήνα, κατά ετήσιο μέσο όρο 7δ) μηχανότρατες βενθοπελαγικών ειδών βαθέων υδάτων άλλων από το μαύρο μπακαλιάρο: 4 200 κοχ/μήνα κατά ετήσιο μέσο όρο 7ε) σκάφη που αλιεύουν αστακοκαραβίδες με χοανοειδείς ιχθυοπαγίδες (κιούρτας): 300 κοχ/μήνα κατά ετήσιο μέσο όρο.Τα σκάφη για τα οποία έχει εκδοθεί άδεια για την αλιεία αστακοκαραβίδων, δεν δύνανται να διαθέτουν άλλα αλιευτικά εργαλεία εκτός από χοανοειδείς ιχθυοπαγίδες. Τα εν λόγω σκάφη δεν επιτρέπεται να αλιεύουν με δόλωμα.Επιπλέον, η αλιεία αστακοκαραβίδων απαγορεύεται από την 1η Ιουλίου έως τις 30 Σεπτεμβρίου κάθε έτους, περίοδο που αντιστοιχεί στον υψηλότερο βαθμό αναπαραγωγής των εν λόγω ειδών.2. Αλιεία ιδιαίτερα μεταναστευτικών ειδών- Θυνναλιευτικά με καλάμι και παραγάδια επιφανείας: 11 σκάφη,- Θυνναλιευτικά γρι γρι με ψυκτικές εγκαταστάσεις: 34 σκάφη.Επιτρέπεται στα αλιευτικά με καλαμίδια να αλιεύουν το ζωντανό δόλωμα εντός των ορίων και υπό τις προϋποθέσεις (ζώνες και διάκενα διχτυών) που ορίζονται στο παράρτημα της συμφωνίας.Άρθρο 2 1. Η χρηματική αντιστάθμιση που αναφέρεται στο άρθρο 6 της συμφωνίας καθορίζεται, για την περίοδο που προβλέπεται στο άρθρο 1, σε 26 εκατομμύρια Ecu, που καταβάλλονται σε τρεις ετήσιες δόσεις.2. Για τη χρησιμοποίηση της εν λόγω αντιστάθμισης, αποκλειστικά αρμόδια είναι η Μαυριτανία.3. Τα χρηματικά ποσά της αντιστάθμισης θα καταβάλλονται σε λογαριασμό που ανοίγεται σε χρηματοπιστωτικό οργανισμό ή σε οποιονδήποτε άλλο παραλήπτη που ορίζεται από τη Μαυριτανία.Άρθρο 3 Στην περίπτωση που η Μαυριτανία, δεδομένης της εξέλιξης της κατάστασης των αποθεμάτων, αποφασίσει εκ νέου να ανοίξει την αλιεία των κεφαλόποδων σε άλλα σκάφη εκτός από τα εθνικά σκάφη, θα χορηγηθούν στα σκάφη της Κοινότητας άδειες για την αλιεία των κεφαλοπόδων υπό τεχνικούς και χρηματοδοτικούς όρους που απομένει να συμφωνηθούν. Στην περίπτωση αυτή, θα προσαρμοστεί και η χρηματοδοτική αντιστάθμιση που αναφέρεται στο άρθρο 2.Άρθρο 4 Επί του ποσού της συνολικής χρηματοδοτικής αντιστάθμισης που προβλέπεται στο ανωτέρω άρθρο 2 παράγραφος 1, η Μαυριτανία διαθέτει ποσό 900 000 Ecu, κατά την περίοδο που αναφέρεται στο άρθρο 1, για τη χρηματοδότηση επιστημονικών και τεχνικών


text: προγραμμάτων που προορίζονται για τη βελτίωση των αλιευτικών και βιολογικών γνώσεων που αφορούν την αλιευτική ζώνη της Μαυριτανίας. Το ποσό αυτό τίθεται στη διάθεση της Μαυριτανίας και οι αντίστοιχες πληρωμές γίνονται στους λογαριασμούς που υποδεικνύονται από τις αρχές της Μαυριτανίας (CNROP στο Nouadhibou).Η Κοινότητα διατηρεί τη δυνατότητα να ζητήσει από το άλλο μέρος κάθε πληροφορία που εξυπηρετεί τους επιστημονικούς σκοπούς.Άρθρο 5 1. Εκ του ποσού της συνολικής χρηματοδοτικής αντιστάθμισης που προβλέπεται στο άρθρο 2, παράγραφος 1, η Μαυριτανία διαθέτει ποσό 360 000 Ecu, κατά την περίοδο που αναφέρεται στο άρθρο 1, για τη θεωρητική και πρακτική κατάρτιση στους διάφορους επιστημονικούς, τεχνικούς και οικονομικούς κλάδους που αφορούν την αλιεία. Στο πλαίσιο αυτό, η Κοινότητα διευκολύνει την υποδοχή υπηκόων της Μαυριτανίας στα ιδρύματα των κρατών μελών της.2. Το ποσό που αναφέρεται στην ανωτέρω παράγραφο 1 μπορεί να διατεθεί για την κάλυψη των εξόδων συμμετοχής στις διεθνείς συνεδριάσεις ή σε μαθήματα πρακτικής εξάσκησης στον τομέα της αλιείας.Άρθρο 6 Σε περίπτωση που η Ευρωπαϊκή Κοινότητα δεν πραγματοποιήσει τις πληρωμές που προβλέπονται στο άρθρο 2, η Μαυριτανία διατηρεί το δικαίωμα να αναστείλει την εφαρμογή του παρόντος πρωτοκόλλου.Άρθρο 7 Τα συμβαλλόμενα μέρη ενθαρρύνουν τη συνεργασία στον τομέα της αλιείας. Προωθούν την εναρμόνιση των συμφερόντων των επιχειρήσεων της Κοινότητας και της Μαυριτανίας μέσω της σύστασης συνδέσμων προώθησης των συμφερόντων για την εκμετάλλευση των αλιευτικών πόρων και για τη μεταποίηση και εμπορία των προϊόντων αλιείας.Άρθρο 8 Το κείμενο του παραρτήματος της συμφωνίας μεταξύ της Ευρωπαϊκής Κοινότητας και της Μαυριτανίας σχετικά με την αλιεία στα ανοικτά της Μαυριτανίας, αντικαθίσταται από το κείμενο του παραρτήματος του παρόντος πρωτοκόλλου.Άρθρο 9 Το παρόν πρωτόκολλο αρχίζει να ισχύει την ημέρα της υπογραφής του.Εφαρμόζεται από την 1η Αυγούστου 1993.ΠΑΡΑΡΤΗΜΑ ΟΡΟΙ ΑΣΚΗΣΗΣ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ ΑΠΟ ΤΑ ΣΚΑΦΗ ΤΗΣ ΚΟΙΝΟΤΗΤΑΣ ΣΤΗΝ ΑΛΙΕΥΤΙΚΗ ΖΩΝΗ ΤΗΣ ΜΑΥΡΙΤΑΝΙΑΣ Α. Διατυπώσεις αίτησης και έκδοσης αδείας1. Η Επιτροπή των Ευρωπαϊκών Κοινοτήτων υποβάλλει στις αρμόδιες για θέματα αλιείας αρχές της Μαυριτανίας, μέσω της αντιπροσωπείας της στη Μαυριτανία, μία αίτηση εκδόσεως αδείας για κάθε σκάφος, η οποία συντάσσεται από τον πλοιοκτήτη και επιθυμεί να ασκήσει αλιευτικές δραστηριότητες στα πλαίσια της παρούσας συμφωνίας, τουλάχιστον 20 ημέρες πριν από την ημερομηνία έναρξης της αιτούμενης περιόδου ισχύος. Η αίτηση θα πρέπει να υποβάλλεται σε έντυπο που προβλέπεται προς το σκοπό αυτό από τη Μαυριτανία και σύμφωνα με το υπόδειγμα που περιλαμβάνει το προσάρτημα Ι. Η αίτηση για την έκδοση αδείας είναι αποδεκτή μόνον εφόσον συνοδεύεται από την απόδειξη πληρωμής των τελών που αντιστοιχούν στην περίοδο ισχύος άδειας. Τα τέλη αυτά συμπεριλαμβάνουν όλους τους εθνικούς και τοπικούς φόρους, εκτός από τα έξοδα που αναφέρονται στο σημείο 2.Επιπλέον, για τα θυνναλιευτικά γρι γρι με ψυκτικές εγκαταστάσεις, θα πρέπει να επισυνάπτεται στο έντυπο της αίτησης εκδόσεως αδείας ένα πιστοποιητικό χωρητικότητας του σκάφους.2. Πριν από την έκδοση της σχετικής άδειας, κάθε σκάφος, με εξαίρεση τα θυνναλιευτικά γρι γρι με ψυκτικές εγκαταστάσεις, και τα θυνναλιευτικά με καλαμίδια, θα πρέπει να βρίσκεται στο λιμένα του Nouadhibou για να υποβληθεί στις προβλεπόμενες από τις ισχύουσες ρυθμίσεις επιθεωρήσεις. Οι εν λόγω επιθεωρήσεις πραγματοποιούνται εντός προθεσμίας 48 ωρών μετά την άφιξη του σκάφους στο λιμένα.


text: Τα σχετικά έξοδα επιβαρύνουν τους πλοιοκτήτες και δεν δύνανται να υπερβαίνουν τα ποσά που καταβάλλονται συνήθως από τα άλλα σκάφη για την παροχή των ίδιων υπηρεσιών.Όσον αφορά τα θυνναλιευτικά με καλαμίδια και τα παραγαδιάρικα επιφανείας, η επιθεώρηση μπορεί να γίνει σε λιμένα της αλλοδαπής που συμφωνείται μεταξύ των μερών. Το σύνολο των εξόδων επιθεώρησης επιβαρύνει τον πλοιοκτήτη.3. Η άδεια εκδίδεται για ένα συγκεκριμένο σκάφος. Με αίτηση της Επιτροπής των Ευρωπαϊκών Κοινοτήτων, η άδεια ενός σκάφους δύναται να αντικατασταθεί και, σε περίπτωση ανωτέρας βίας, αντικαθίσταται για την εναπομένουσα περίοδο από μία άδεια για ένα άλλο κοινοτικό σκάφος με τα ίδια χαρακτηριστικά. Στην περίπτωση αυτή, ο πλοιοκτήτης του προς αντικατάσταση σκάφους επιστρέφει την άδεια στο Υπουργείο Θαλάσσιας Αλιείας της Μαυριτανίας, μέσω της αντιπροσωπείας των Ευρωπαϊκών Κοινοτήτων στη Μαυριτανία.Στη νέα άδεια αναγράφονται:- η ημερομηνία της έκδοσης,- το γεγονός ότι η νέα αυτή άδεια ακυρώνει και αντικαθιστά την άδεια του προηγούμενου σκάφους.Για την εναπομένουσα περίοδο ισχύος δεν οφείλονται τέλη.4. Η άδεια εκδίδεται από τις αρχές της Μαυριτανίας, στον πλοίαρχο του σκάφους ή στον εκπρόσωπό του, εντός προθεσμίας 20 ημερών από την ημερομηνία που θα παρασχεθεί η απόδειξη πληρωμής των τελών. Η έκδοση αδείας κοινοποιείται στην αντιπροσωπεία της Επιτροπής των Ευρωπαϊκών Κοινοτήτων στη Μαυριτανία.5. Η άδεια θα πρέπει να διατηρείται επί του σκάφους.6. Οι αρχές της Μαυριτανίας ανακοινώνουν, πριν από την έναρξη ισχύος της συμφωνίας, τους τραπεζικούς λογιαριασμούς, καθώς και το νόμισμα που θα πρέπει να χρησιμοποιηθεί για την καταβολή των τελών.Β. Ισχύς των αδειών και καταβολή των τελών από τους πλοιοκτήτες1. Διατάξεις που εφαρμόζονται για τα θυνναλιευτικά και τα αλιευτικά με παραγάδια επιφάνειαςα) Οι άδειες για τα εν λόγω σκάφη εκδίδονται για περιόδους δώδεκα μηνών.β) Τα τέλη που καταβάλλουν οι πλοιοκτήτες καθορίζονται σε 20 Ecu ανά τόνο που αλιεύεται στην αλιευτική ζώνη της Μαυριτανίας.γ) Οι άδειες εκδίδονται μετά από την καταβολή στο Δημόσιο Ταμείο της Μαυριτανίας, ενός κατ' αποκοπήν ποσού ύψους 2 000 Ecu ανά θυνναλιευτικό με καλάμι και ανά αλιευτικό με παραγάδια επιφανείας ετησίως και 1 000 Ecu ανά θυνναλιευτικό γρι γρι με ψυκτικές εγκαταστάσεις, ποσό που αντιστοιχεί σε τέλη για:- αλιεύματα 100 τόνων τόνου ετησίως ανά θυνναλιευτικό με καλάμι,- αλιεύματα 100 τόνων ειδών ιχθύων ετησίως για τα αλιευτικά με παραγάδια επιφανείας,- αλιεύματα 50 τόνων τόνου ετησίως για τα θυνναλιευτικά γρι γρι με ψυκτικές εγκαταστάσεις.Η τελική εκκαθάριση των τελών που οφείλονται στα πλαίσια της αλιευτικής περιόδου καταρτίζεται από την Επιτροπή των Ευρωπαϊκών Κοινοτήτων κατά το τέλος κάθε ημερολογιακού έτους μέ βάση τις δηλώσεις αλιευμάτων που καταρτίζονται από κάθε πλοιοκτήτη και επιβεβαιώνονται από τα επιστημονικά ινστιτούτα που είναι αρμόδια για την επαλήθευση των στοιχείων που αφορούν τα αλιεύματα, όπως είναι το ORSTOM και το IEO (Ισπανικό Ωκεανογραφικό Ινστιτούτο), αφενός, και το Εθνικό Κέντρο Ωκεανογραφικών Ερευνών και Αλιείας (CNROP), αφετέρου.Η εκκαθάριση αυτή κοινοποιείται το αργότερο έως τις 30 Απριλίου του επομένου έτους, ταυτοχρόνως στις αρμόδιες για τη θαλάσσια αλιεία υπηρεσίες της Μαυριτανίας και στους πλοιοκτήτες. Κάθε ενδεχόμενη επιπλέον πληρωμή θα πραγματοποιείται από τους πλοιοκτήτες στο Δημόσιο Ταμείο της Μαυριτανίας, το αργότερο εντός 30 ημερών από την κοινοποίηση της τελικής εκκαθάρισης.Εντούτοις, εάν το οφειλόμενο ποσό σύμφωνα


text: με την εκκαθάριση είναι μικρότερο από το ποσό της προκαταβολής που αναφέρεται ανωτέρω, το εναπομένον ποσό δεν επιστρέφεται στον πλοιοκτήτη.Εξάλλου, ο πλοίαρχος διατηρεί ημερολόγιο σκάφους σύμφωνα με το πρότυπο που περιλαμβάνεται στο προσάρτημα II για κάθε αλιευτική περίοδο στην αλιευτική ζώνη της Μαυριτανίας.2. Διατάξεις που εφαρμόζονται για τα λοιπά σκάφηα) Οι άδειες για τα εν λόγω σκάφη εκδίδονται για περιόδους τριών, έξι ή δώδεκα μηνών και είναι ανανεώσιμες.β) Οι εισφορές εις βάρος των πλοιοκτητών καθορίζονται ως εξής, σε Ecu ανά κοχ και ανά έτος:- αλιευτικά σκάφη οστρακόδερμων εκτός από τις αστακοκαραβίδες: 276- τράτες και παραγαδιάρικα βυθού για την αλιεία του μαύρου βακαλάου: 142- αλιευτικά σκάφη των βενθοπελαγικών ειδών άλλων από το μαύρο βακαλάο με εργαλεία, άλλα από την τράτα:- σκάφη κάτω των 100 κοχ: 133- σκάφη άνω των 100 κοχ: 200- μηχανότρατες για την αλιεία βενθοπελαγικών ειδών βαθέων υδάτων άλλων από τον μαύρο μπακαλιάρο: 156- σκάφη που αλιεύουν αστακοκαραβίδες με χοανοειδείς ιχθυοπαγίδες (κιούρτι): 242Γ. Ημερολόγιο αλιείας και ανακοίνωση των στοιχείων που αφορούν τα αλιεύματα1. Όλα τα σκάφη που επιτρέπεται να αλιεύουν στην αλιευτική ζώνη της Μαυριτανίας στα πλαίσια της συμφωνίας, εκτός από τα θυνναλιευτικά και τα παραγαδιάρικα, υποχρεούνται να εγγράφουν καθημερινώς τις εργασίες που πραγματοποίησαν στο ημερολόγιο αλιείας και στο προσαρτηθέν ημερολόγιο αλιείας του οποίου το υπόδειγμα επισυνάπτεται ως προσάρτημα III και III α. Τα έγγραφα αυτά πρέπει να συμπληρώνονται ευανάγνωστα και να υπογράφονται από τον κυβερνήτη του σκάφους. Αντίγραφο αυτών των εγγράφων διαβιβάζεται στο τέλος του αλιευτικού ταξιδίου στην «Direction de la Commande de Pκches du Ministθre des Pκches et de l'Economie Maritime» στο Nouadhibou, μέσω της αντιπροσωπείας της Επιτροπής στη Μαυριτανία.2. Σε περίπτωση μη τήρησης των εν λόγω διατάξεων, η Μαυριτανία επιφυλάσσεται του δικαιώματος αναστολής της άδειας του ενεχομένου σκάφους μέχρι την ολοκλήρωση των διατυπώσεων. Στην περίπτωση αυτή, ενημερώνεται αμέσως η αντιπροσωπεία της Επιτροπής των Ευρωπαϊκών Κοινοτήτων στο Nouakchott.Δ. Ναυτολόγηση πληρώματος1. Εκτός από τα θυνναλιευτικά γρι γρι με ψυκτικές εγκαταστάσεις, κάθε σκάφος πρέπει να ναυτολογεί αλιείς από τη Μαυριτανία, κατά τη διάρκεια των αλιευτικών του δραστηριοτήτων στην αλιευτική ζώνη της Μαυριτανίας, μέχρι ποσοστού 35 % του προσληφθέντος προσωπικού, εκτός αξιωματικών, για τη διεξαγωγή των αλιευτικών δραστηριοτήτων. Κατόπιν αιτήσεως των αρχών της Μαυριτανίας, ένας από τους ναυτολογηθέντες ναυτικούς μπορεί να είναι αξιωματικός ή δόκιμος αξιωματικός και οι όροι παρουσίας του επί του σκάφους (εργασία, στέγαση) ορίζονται με κοινή συμφωνία, πριν από τη ναυτολόγησή του, μεταξύ του πλοιοκτήτη και της αρμόδιας αρχής της Μαυριτανίας. Η κατανομή του πληρώματος μεταξύ αξιωματικών και μη αξιωματικών παρέχεται κατά τη στιγμή της αίτησης για την παροχή αδείας.Οι όροι αποδοχών είναι ίδιοι με αυτούς που εφαρμόζονται για τους ναυτικούς, αξιωματικούς ή δόκιμους αξιωματικούς των σκαφών της Μαυριτανίας.2. Το πραγματικό ποσοστό επιβίβασης μπορεί μεν να μην φτάνει το 35 %, αλλά πρέπει να υπερβαίνει το 25 %. Στην περίπτωση αυτή, καταβάλλεται αντισταθμιστική αποζημίωση 200 Ecu ανά μήνα και ανά ναυτικό από τον πλοιοκτήτη στις αρχές της Μαυριτανίας, με βάση τους μη ναυτολογηθέντες ναυτικούς σε σχέση με το όριο του 35 %. Το ποσό που συγκεντρώνεται με αυτόν τον τρόπο προορίζεται για την κατάρτιση των αλιέων ναυτικών


text: της Μαυριτανίας.3. Κατόπιν αιτήσεως των αρχών της Μαυριτανίας, κάθε σκάφος εκτός από τα θυνναλιευτικά γρι γρι με ψυκτικές εγκαταστάσεις ναυτολογεί, εντός του όριου του 35 % που αναφέρεται στο σημείο 1, έναν επιστημονικό παρατηρητή. Ο πλοίαρχος διευκολύνει το έργο του παρατηρητή, οι δραστηριότητες του οποίου πρέπει να διεξάγονται κατά τρόπο που να μην παρεμποδίζονται οι αλιευτικές δραστηριότητες.4. Οι πλοιοκτήτες επιλέγουν ελεύθερα τους ναυτικούς, αξιωματικούς και δόκιμους αξιωματικούς της Μαυριτανίας που θα ναυτολογήσουν σε σκάφος τους. Για το σκοπό αυτό, οι αρχές της Μαυριτανίας τηρούν τον κατάλογο που περιλαμβάνει έναν επαρκή αριθμό ναυτικών, αξιωματικών και δόκιμων αξιωματικών.5. Οι πλοιοκτήτες ανακοινώνουν κάθε εξάμηνο στο Υπουργείο Αλιείας και Θαλάσσιας Οικονομίας τον κατάλογο των ναυτολογηθέντων ανά σκάφος ναυτικών της Μαυριτανίας.6. Οι συμβάσεις εργασίας των ναυτικών αυτών, των αξιωματικών ή των δόκιμων αξιωματικών, συντάσσονται στη Μαυριτανία μεταξύ των πλοιοκτητών ή των αντιπροσώπων τους και των ενδιαφερομένων, με συμφωνία των αρχών της Μαυριτανίας που είναι αρμόδιες για την αλιεία. Οι συμβάσεις αυτές περικλείουν το κοινωνικό καθεστώς στο οποίο υπόκειται ο ναυτικός (μεταξυ άλλων, ασφάλεια ζωής, ατυχήματος, ασθένειας). Ο συμφωνημένος μισθός καθορίζεται κατ' αναλογία της διάρκειας ισχύος αυτής της άδειας.Ε. Επιθεώρηση και έλεγχος των αλιευτικών δραστηριοτήτωνΚάθε σκάφος της Κοινότητας που αλιεύει στην αλιευτική ζώνη της Μαυριτανίας επιπτρέπει και διευκολύνει την επιβίβαση επί του σκάφους και την εκπλήρωση της αποστολής κάθε δημοσίου υπαλλήλου της Μαυριτανίας ο οποίος είναι επιφορτισμένος με την επιθεώρηση και τον έλεγχο των αλιευτικών δραστηριοτήτων.Η παρουσία του εν λόγω υπαλλήλου επί του σκάφους δεν θα πρέπει να υπερβαίνει το χρόνο που απαιτείται για την εκπλήρωση της αποστολής του.ΣΤ. Είσοδος και έξοδος από την αλιευτική ζώνηΤα σκάφη της Κοινότητας που ασκούν αλιευτικές δραστηριότητες στην αλιευτική ζώνη της Μαυριτανίας στα πλαίσια της παρούσας συμφωνίας, με εξαίρεση τα σκάφη που έχουν χωρητικότητα μικρότερη των 150 κοχ, ανακοινώνουν στη διεύθυνση αλιείας (DCP) στο Nouadhibou την ημερομηνία και την ώρα, καθώς και τη θέση τους, κάθε φορά που εισέρχονται ή εξέρχονται από την αλιευτική ζώνη της Μαυριτανίας. Εξάλλου, τα θυνναλιευτικά με καλάμι προειδοποιούν 24 ώρες πριν τον ίδιο σταθμό ασυρμάτου, σχετικά με την πρόθεσή τους να αλιεύσουν το ζωντανό δόλωμα στις προβλεπόμενες προς το σκοπό αυτό ζώνες.Ζ. Αλιευτικές ζώνεςΤα σκάφη της Κοινότητας έχουν πρόσβαση στις αλιευτικές ζώνες που βρίσκονται πέραν των ακόλουθων ορίων:1. για τα αλιευτικά σκάφη οστρακόδερμων, εκτός από την αστακοκαραβίδα:- βορείως των 19°21 Β: εννέα μίλια, που υπολογίζονται από τις γραμμές βάσης Cap Blanc - Cap Timiris,κατά τη διάρκεια περιόδου που καθορίζεται ετησίως με απόφαση του Υπουργείου Θαλάσσιας Αλιείας, δεν επιτρέπεται η αλιεία εντός της γραμμής που συνδέει τα ακόλουθα σημεία:20°46 Β 17°03 Δ19°50 Β 17°03 Δ19°21 Β 16°45 Δ,- νοτίως των 19°21 Β: έξι μίλια, που υπολογίζονται από τα όρια της αμπώτιδος 72. για τις μηχανότρατες και τα παραγαδιάρικα βυθού για την αλιεία του μαύρου μπακαλιάρου, καθώς και για τις μηχανότρατες αλιείας βενθοπελαγικών ειδών βαθέων υδάτων άλλων από τον μπακαλιάρο:- βορείως των 19°21 Β: η γραμμή που συνδέει τα ακόλουθα σημεία:20°36 Β 17°36 Δ20°03 Β 17°36 Δ19°50 Β 17°12,8 Δ19°50 Β 17°03 Δ19°04 Β 16°34 Δ,- νοτίως των 19°21 Β: 18 μίλια, που υπολογίζονται από τα όρια


text: της αμπώτιδος 73. για τα αλιευτικά σκάφη βενθοπελαγικών ειδών άλλων από το μαύρο μπακαλιάρο, με εργαλεία άλλα από τη μηχανότρατα: τρία μίλια, που υπολογίζονται από τις γραμμές βάσης 74. για τα σκάφη που αλιεύουν αστακοκαραβίδες με χοανοειδείς ιχθυοπαγίδες (κιούρτοι):- βορείως των 19°21 Β: 20 μίλια, που υπολογίζονται από τις γραμμές βάσης Cap Blanc - Cap Timiris,- νοτίως των 19°21 Β: 15 μίλια, που υπολογίζονται από τα όρια της αμπώτιδος 75. για τα θυνναλιευτικά γρι γρι και τα παραγαδιάρικα επιφανείας:- βορείως των 19°21 Β: 15 μίλια, που υπολογίζονται από τη γραμμή βάσης Cap Blanc - Cap Timiris,- νοτίως των 19°21 Β: 12 μίλια, που υπολογίζονται από τα όρια της εκκίνησης της αμπώτιδος 76. για τα θυνναλιευτικά γρι γρι με ψυκτικές εγκαταστάσεις:- βορείως των 19°21 Β: 30 μίλια, που υπολογίζονται από τη γραμμή βάσης Cap Blanc - Cap Timiris,- νοτίως των 19°21 Β: 30 μίλια, που υπολογίζονται από τα όρια της αμπώτιδος 77. για την αλιεία με ζωντανό δόλωμα από τα θυνναλιευτικά γρι γρι:- βορείως των 19°21 Β: τρία μίλια, που υπολογίζονται από τις γραμμές βάσης Cap Blanc - Cap Timiris,- νοτίως των 19°21 Β: τρία μίλια, που υπολογίζονται από τα όρια της αμπώτιδος.Η. Παρεμπίπτοντα αλιεύματαΤα παρεμπίπτοντα αλιεύματα που εκφράζονται σε ποσοστό συνολικού βάρους αλιευμάτων κάθε στιγμή της αλιείας δεν μπορούν να υπερβαίνουν τα ακόλουθα επίπεδα:- σκάφη που αλιεύουν οστρακόδερμα εκτός από την αστακοκαραβίδα:- 20 % ψαριών,- 15 % κεφαλόποδων,- μηχανότρατες και παραγαδιάρικα βυθού που αλιεύουν το μαύρο μπακαλιάρο:- 35 % ψαριών,- 0 % γαρίδες και κεφαλόποδων,- μηχανότρατες βενθοπελαγικών ειδών βαθέων υδάτων για την αλιεία άλλων ειδών ψαριών εκτός από το μαύρο μπακαλιάρο:- 10 %, εκ των οποίων κατά ανώτατο όριο 5 % γαρίδες και 5 % κεφαλόποδα,- αλιευτικά σκάφη των βενθοπελαγικών ειδών άλλων από το μαύρο μπακαλιάρο με εργαλεία άλλα από την τράτα: 0 %.Η κατακράτηση αστακοκαραβίδων σε σκάφη που δεν είναι αλιευτικά αστακοκαραβίδας με χοανοειδείς ιχθυοπαγίδες, απαγορεύεται.I. Επιτρεπόμενο μέγεθος ματιώνΟι ελάχιστες διαστάσεις είναι οι ακόλουθες:- αλιευτικά οστρακόδερμων εκτός από την αστακοκαραβίδα: 40 mm 7κατά τη διάρκεια του πρώτου έτους ισχύος του πρωτοκόλλου, ένα σκάφος χρησιμοποιεί πειραματικά την τράτα που είναι εξοπλισμένη με ένα διαχωριστικό 70 mm που προορίζεται για την προστασία των ιχθυδίων 7 η εκτίμηση που θα γίνει με κοινή συμφωνία μεταξύ των ενδιαφερομένων μερών, θα οδηγήσει στη γενίκευση αυτής της αλιευτικής τεχνικής κατά τα επόμενα έτη εάν τα αποτελέσματα που αφορούν την προστασία των ιχθυδίων και την αποδοτικότητα των αλιευτικών δραστηριοτήτων αποδειχθούν θετικά. Σε αντίθετη περίπτωση, το μέγεθος των ματιών των 50 mm θα εφαρμοστεί από το δεύτερο έτος ισχύος του πρωτοκόλλου,- μηχανότρατες για την αλιεία μαύρου μπακαλιάρου: 60 mm,- μηχανότρατες βενθοπελαγικών ειδών που αλιεύουν σε βαθεία ύδατα είδη άλλα από το μαύρο μπακαλιάρο:- 60 mm για το πρώτο έτος εφαρμογής ισχύος του πρωτοκόλλου,- 70 mm για τα επόμενα έτη,- αλιευτικά σκάφη βενθοπελαγικών ειδών άλλων από το μαύρο μπακαλιάρο που αλιεύουν με τα σταθερά απλάρια: 120 mm,- για την αλιεία με ζωντανό δόλωμα από τα θυνναλιευτικά γρι γρι: 8 mm,- θυνναλιευτικά γρι γρι: εφαρμόζονται οι κανόνες που έχει συστήσει η ICCAT.Θ. Κατάσχεση και κατακράτηση των σκαφώνΚάθε κατάσχεση ή


text: κατακράτηση ενός αλιευτικού σκάφους που φέρει σημαία κράτους μέλους της Κοινότητας, σύμφωνα με τους όρους της ισχύουσας νομοθεσίας της Μαυριτανίας, αποτελεί αντικείμενο έκθεσης εντός προθεσμίας 48 ωρών, η οποία αποστέλλεται προς την αντιπροσωπεία της Επιτροπής των Ευρωπαϊκών Κοινοτητων στη Μαυριτανία και στην οποία αναφέρονται οι συνθήκες και οι λόγοι που οδήγησαν στην κατάσχεση ή κατακράτηση.Κ. Μεταφόρτωση αλιευμάτωνΗ μεταφόρτωση των αλιευμάτων για τα αλιευτικά σκάφη οστρακόδερμων εκτός από την αστακοκαραβίδα πραγματοποιούνται στους λιμένες της Μαυριτανίας.Προσάρτημα Ι>ΑΡΧΗ ΓΡΑΦΗΚΟΥ>Ι. >ΤΕΛΟΣ ΓΡΑΦΗΚΟΥ>Προσάρτημα ΙΙΗΜΕΡΟΛΟΓΙΟ ΑΛΙΕΥΤΙΚΟΥ ΣΚΑΦΟΥΣ (ΤΟΝΑΔΙΚΟ)>ΑΡΧΗ ΓΡΑΦΗΚΟΥ>>ΤΕΛΟΣ ΓΡΑΦΗΚΟΥ>Προσάρτημα ΙΙΙ>ΑΡΧΗ ΓΡΑΦΗΚΟΥ>ΙΣΛ>ΤΕΛΟΣ ΓΡΑΦΗΚΟΥ>Προσάρτημα ΙΙΙΑ>ΑΡΧΗ ΓΡΑΦΗΚΟΥ>ΙΣΛ>ΤΕΛΟΣ ΓΡΑΦΗΚΟΥ>